text: 13 Saul xɔ fe . . .* esime wòzu fia,+ eye wòɖu fia ɖe Israel dzi fe eve.2 Eye Saul tia ame akpe etɔ̃ tso Israel; ame akpe eve le Saul ŋu le Mikmas kple Betel tonuto la me, eye ame akpe ɖeka le Yonatan+ ŋu le Gibea+ si nye Benyamin viwo fe du la me. Ke eɖe asi le dukɔ la fe ame susɔeawo ŋu, eye wo dometɔ ɖe sia ɖe yi efe agbadɔ me.3 Eye Yonatan si Filistitɔwo+ fe asrafoha si le Geba,+ eye Filistitɔwo see. Ke Saul na woku kpẽ+ le anyigba blibo la katã dzi gblɔ be: “Hebritɔwo nesee!”4 Eye Israel blibo la katã se be: “Saul si Filistitɔwo fe asrafoha aɖe, eya ta Israel va le ʋeʋẽm ɖe Filistitɔwo.” Ale woyɔ dukɔ la fo fu, be woadze Saul yome ayi Gilgal.+5 Ke Filistitɔwo hã fo fu be yewoawɔ aʋa kple Israel: wofe tasiaɖamwo le akpe blaetɔ̃, sɔdolawo le akpe ade hekpe ɖe ame siwo sɔ gbɔ kpaŋkpaŋ abe futake ene la ŋu;+ eye woyi ɖafu asaɖa anyi ɖe Mikmas le Bet-Aven fe ɣedzefe gome.+6 Israel ŋutsuwo kpɔ be yewoɖo xaxa me, eye womimi yewo ɖo; ale dukɔ la yi ɖabe ɖe agadowo,+ ʋewo, agakpewo, tomexɔwo kple tsido fufluwo me.7 Hebritɔ aɖewo gɔ̃ hã tso Yordan-tɔsisi la yi Gad kple Gilead-nyigba+ dzi. Ke Saul ŋutɔ ya gakpɔtɔ le Gilgal, eye ame siwo katã le eyome la nɔ dzodzom nyanyanya.8 Eye wòlala ŋkeke adre, va se ɖe esime ɣeyiɣi si Samuel ɖo la de, ke Samuel meva Gilgal o, eye dukɔ la le kakam le Saul ŋu.9 Mlɔeba Saul gblɔ be: “Mitsɔ numevɔsa la kple ŋutifafavɔsaawo vɛ nam.” Eye wòsa numevɔ la.+10 Esi wònya sa numevɔ la vɔ teti ko la, Samuel ye nye esi va ɖo. Eya ta Saul yi ɖakpee heyrae.11 Eye Samuel biae be: “Nu kae nye esi nèwɔ?” Saul ɖo eŋu be: “Mekpɔ be dukɔ la kaka le ŋunye,+ wò hã mèva le ɣeyiɣi ɖoɖia dzi o, eye Filistitɔwo fo fu ɖe Mikmas.+12 Eya ta mebu be: ‘Filistitɔwo ava dze dzinye fifia le Gilgal, evɔ nyemekpɔ fo koko na Yehowa be wòave nunye haɖe o.’ Eya tae mezi ɖokuinye dzi hesa numevɔ la.”13 Eye Samuel gblɔ na Saul be: “Èwɔ bometsinu. Mèlé se si Yehowa wò Mawu de na wò la me ɖe asi o.+ Ðe nèlé eme ɖe asi la, anye ne Yehowa ana wò fiaɖufe nali ke ɖe Israel dzi tegbee.14 Ke azɔ wò fiaɖufe manɔ anyi etefe nadidi o.+ Yehowa adi ŋutsu si fe nu dze efe dzi ŋu la,+ Yehowa aɖoe efe dukɔ la kplɔlae,+ elabena mèɖo to se si Yehowa de na wò la o.”+15 Eye Samuel dze mɔ tso Gilgal yi Gibea si nye Benyamin fe du la me, eye Saul xlẽ dukɔ la me tɔ siwo susɔ ɖe eŋu la, eye woanɔ ame alafa ade.+16 Eye Saul kple via Yonatan kpakple ame siwo susɔ ɖe eŋu la nɔ Geba+ si nye Benyamin viwo fe du la me, eye Filistitɔwo ya fu asaɖa anyi ɖe Mikmas.+17 Eye Filistitɔwo fe nuhalawo ma ɖe hatsotso etɔ̃ me. Hatsotso ɖeka ɖo ta Ofra mɔ si yi Sual-nyigba dzi;18 evelia to Bet-Horon+ mɔ, eye etɔ̃lia to mɔ si yi lifo si dze ŋgɔ Zeboim Bali me ɖo ta gbedzi la.19 Ke gbede aɖeke mele Israel-nyigba blibo la katã dzi o, elabena Filistitɔwo gblɔ be: “Ne Hebritɔwo nagatu yi alo akplɔ na wo ɖokuiwo o.”20 Eye Israel-vi ɖe sia ɖe yi ɖanyrea efe agblenu alo efe dziga alo efe fía alo efe hɛ gobɛ le Filistitɔwo gbɔ.21 Eye ga si woxɔna ne wonyre agblenuawo, dzigaawo, gaflowo kple fíaawo, alo ɖe nyikplɔti si nu le tsutsuẽ la dzadzra ɖo tae nye pim* ɖeka.22 Eye le aʋakpegbea la, womekpɔ yi alo akplɔ le ame siwo le Saul kple Yonatan+ ŋu la dometɔ aɖeke si o, negbe Saul kple via Yonatan si koe wole.23 Ke Filistitɔwo fe asrafoha* aɖe ho yi Mikmas todomemɔ la dzi.+


c: text/html

text:
NYƆ! February 2013 | Ablotsiyiyi—Eŋuti Drɔ̃ewo Kple Ale Si Wòle
Kuxi kawoe wodoa goe le duta?
Ŋkuléle Ðe Xexea Me Ŋu
Xlẽ nu tso nyadzɔdzɔwo kple nu dodzidzɔname siwo le edzi yim le xexea me godoo ŋu.
HELP FOR THE FAMILY
Ale Si Miana Dzrewɔwɔ Natɔ
Ðe mia kple srɔ̃wò mienɔa dzre dzi ɖaa? Xlẽ nu tso ale si Biblia fe mɔfiamewo ate ŋu akpe ɖe mia kple srɔ̃wò ŋu.
NYATI SI LE AKPAA DZI
Ablotsiyiyi—Eŋuti Drɔẽwo Kple Ale Si Wòle
Ðe kakaɖedzi li be ne èʋu yi duta la, agbea adze edzi na wò fomea?
INTERVIEW
Robot-wɔla Aɖe Ƒe Xɔse
Nufialagã Massimo Tistarelli gblɔ nu si tae megava xɔe se be agbea dzɔ le eɖokui si o.
PORTRAITS FROM THE PAST
Plato
Xlẽ nu tso ale si wòdzɔe be Plato fe nufiafiawo va tsaka kple Kristotɔwo fe nufiafiawo la ŋu.
THE BIBLE'S VIEWPOINT
Ðe Mawu Tsɔ Ðe Le Eme Na Ame Dahewoa?
Xlẽ nu tso ale si Mawu ɖenɛ fiana be yetsɔ ɖe le eme na ame dahewoe ŋu.
WAS IT DESIGNED?
Adoglo Ƒe Asike
Aleke adoglo sia awɔ ati kpo tso tefe gbadza aɖadze gli ŋu?
Internet Dzi Nu Bubuwo
Aleke Maɖɔ Ŋu Ðo Le Text Message Gome?
Text message ate ŋu agblẽ wò kple xɔwòwo dome, eye wòafo ɖi wò ŋkɔ hã. Kpɔ ale si wòdzɔnae la ɖa.

robotstxt: allowed

filter: keep


text:
‘Miɖo To Ne Miase Egɔme’
“Mi katã miɖo tom, ne miase egɔme.”
1, 2. Nu ka tae ame geɖe mete ŋu se nya siwo tututu gblɔm Yesu nɔ la gɔme o?
NE AME aɖe le nu fom na mí la, míesea nya si gblɔm wòle hetea ŋu dea dzesi gbe si wòtsɔ le nua fomee gɔ̃ hã. Gake hafi efe nyaa me nakɔ na mí la, ehiã be míase nu si tututu gblɔm wòle la gɔme. (1 Korintotɔwo 14:9) Yesu fo nu na ame akpe geɖe le woawo ŋutɔwo degbe me. Gake menye wo katãe se efe nyawo gɔme ŋutɔŋutɔ o. Eya ta Yesu gblɔ be: “Mi katã miɖo tom, ne miase egɔme.”
2 Nu ka tae ame geɖe mete ŋu se nya siwo tututu gblɔm Yesu nɔ la gɔme o? Susu bubuwo nɔ wo dometɔ aɖewo si xoxo, eye susu nyuitɔ menɔ ame aɖewo hã si ɖe nya si gblɔm wònɔ ŋu o. Yesu gblɔ tso ame siawo ŋu be: “Mieto ayemɔ dzi ɖe Mawu fe se la ɖa, ale be miafe kɔnyinyiwo nanɔ anyi na mi.” (Marko 7:9) Womeɖe afɔ aɖeke be yewoase Yesu fe nyawo gɔme o. Wodi be yewoayi edzi alé yewofe kɔnuwo kple susuwo me ɖe asi. Ame siawo se nyawo kple to gake meɖo wofe dzi gbɔ o. (Mixlẽ Mateo 13:13-15.) Gake aleke míana dzi fe nɔnɔme nyuitɔ nanɔ mía si ɣesiaɣi be míasrɔ̃ nu tso Yesu fe nufiafiawo me?
ALE SI YESU ƑE NUFIAFIAWO ATE ŊU AÐE VI NA MÍ
3. Nu ka tae nusrɔ̃lawo te ŋu se Yesu fe nyawo gɔme?
3 Ele be míasrɔ̃ Yesu fe nusrɔ̃la siwo bɔbɔ wo ɖokui la fe kpɔɖeŋu. Egblɔ na wo be: “Miafe ŋkuwo kpɔa dzidzɔ, elabena wokpɔa nu, kple miafe towo hã, elabena wosea nu.” (Mateo 13:16) Nu ka tae wote ŋu se Yesu fe nyawo gɔme evɔ ame bubuwo ya mese egɔme o? Esi woɖe afɔ etɔ̃ aɖewo tae. Gbã la, wolɔ̃ faa bia nyawo eye wodze agbagba be yewoase nya si tututu gblɔm Yesu nɔ la gɔme. (Mateo 13:36; Marko 7:17) Evelia, wolɔ̃ faa tsɔ nu yeye siwo srɔ̃m wonɔ la kpe ɖe nu siwo dzi wolɔ̃ ɖo le wofe dzi me xoxo la ŋu. (Mixlẽ Mateo 13:11, 12.) Etɔ̃lia, wolɔ̃ faa be yewoatsɔ nu siwo srɔ̃m yewonɔ la awɔ dɔe ahatsɔe akpe ɖe ame bubuwo hã ŋu.
4. Afɔ etɔ̃ kawoe míaɖe hafi ase Yesu fe kpɔɖeŋuwo gɔme?
4 Abe ale si nusrɔ̃lawo wɔe ene la, ele be míawo hã míaɖe afɔ etɔ̃ aɖewo ne míedi be míase Yesu fe kpɔɖeŋuwo gɔme. Gbã la, ehiã be míagbɔ dzi ɖi adzro Yesu fe nyawo me ahade ŋugble le wo ŋu, míaku nu me, eye míabia nya siwo sɔ. Esiae nye sidzedze. (Lododowo 2:4, 5) Evelia, ele be míakpɔ kadodo si le sidzedze sia kple nu siwo míenya xoxo la dome, kpakple ale si wòate ŋu aɖe vi na míawo ŋutɔwo. Esiae nye gɔmesese. (Lododowo 2:2, 3) Etɔ̃lia, ele be míawɔ nu siwo srɔ̃m míele la ŋu dɔ, si fia be míatsɔe ade dɔwɔna me. Esiae nye nunya.
Nunya ate ŋu akpɔ míafe agbe ta!
5. Wɔ kpɔɖeŋu si ɖe vovototo si le sidzedze, gɔmesese kple nunya dome fia.
5 Vovototo kae le sidzedze, gɔmesese kple nunya dome? Míate ŋu awɔ efe kpɔɖeŋu ale: Tsɔe be yetɔ ɖe mɔ fe domedome eye ʋu gã aɖe gbɔna. Gbã la, ède dzesii be ʋu ye
6. Nya ene kawoe míabia esime míele Yesu fe kpɔɖeŋu adre aɖewo me dzrom? ( Kpɔ aɖakaa.)
6 Le nyati sia kple esi kplɔe ɖo me la, míadzro kpɔɖeŋu adre aɖewo siwo Yesu wɔ la me. Míabia nya siawo: Nu kae kpɔɖeŋua fia? (Esiae nye sidzedze.) Nu ka tae Yesu wɔ kpɔɖeŋu sia? (Esiae nye gɔmesese.) Aleke míate ŋu awɔ kpɔɖeŋu sia ŋu dɔ wòaɖe vi na míawo ŋutɔwo kple ame bubuwo? (Esiae nye nunya.) Mlɔeba la, nu kae wòfia mí tso Yehowa kple Yesu ŋu?
ATIKU SUE LA
7. Nu kae Yesu fe kpɔɖeŋu si ku ɖe atiku suea ŋu la fia?
7 Mixlẽ Mateo 13:31, 32. Nu kae Yesu fe kpɔɖeŋu si ku ɖe atiku suea ŋu la fia? Atiku suea le tsitre ɖi na Fiaɖufegbedeasi si míeɖea gbefãe kpakple Kristo hamea siaa. Esi woɖo Kristo hamea anyi le fe 33 Kristotɔwo Ŋɔli (K.Ŋ.) la, ɖeko wònɔ abe “nuku suetɔ kekeake” ene. Gake to gbefãɖeɖedɔa dzi la, etsi kabakaba le ɣeyiɣi kpui aɖe ko me. Ame geɖe menɔ mɔ kpɔm be atsi nenema gbegbe le ɣeyiɣi kpui ma ko me o. (Kolosetɔwo 1:23) Yesu gblɔ na mí be “dzifoxewo va nɔa efe alɔwo me.” Esia fia be esi Kristo hamea va tsi ɖe edzi la, ame siwo si dzi nyui le la kpɔ nuɖuɖu, vɔvɔli kple dzefe le eme.
Kristo hamea tsi kabakaba nukutɔe
8. Nu ka tae Yesu wɔ kpɔɖeŋu si ku ɖe atiku suea ŋu?
8 Nu ka tae Yesu wɔ kpɔɖeŋu sia? Etsɔ atiku sue si tsina kabakaba fe kpɔɖeŋua ɖe ale si Mawu Fiaɖufea tsinae, ale si wòkpɔa ame tae kple ale si womate ŋu axe mɔ nɛ o la me. Tso fe 1914 dzi yina la, Kristo hamea tsi kabakaba nukutɔe. (Yesaya 60: 22) Wokpena ɖe ame siwo le hame sia me ŋu wotena ɖe Yehowa ŋu kplikplikpli, eye esia nyea gbɔgbɔmetakpɔkpɔ na wo. (Lododowo 2:7; Yesaya 32:1, 2) Tsɔ kpe ɖe eŋu la, tsitretsiɖeŋu aɖeke mate ŋu axe mɔ ɖe hamea fe tsitsi nu o.
9. (a) Nu kae míate ŋu asrɔ̃ tso kpɔɖeŋu si ku ɖe atiku suea ŋu me? (b) Nu kae esia fia mí tso Yehowa kple Yesu ŋu?
9 Nu kae míate ŋu asrɔ̃ tso kpɔɖeŋu si ku ɖe atiku suea ŋu me? Ðewohĩ míele nuto si me Ðasefo ʋɛ aɖewo ko le eye wofe xexlẽme mele dzidzim ɖe edzi kabakaba o la me. Gake mele be míaŋlɔ be gbeɖe o be naneke mate ŋu axe mɔ na Fiaɖufea o. Esia ado ŋusẽ mí be míado dzi. Le kpɔɖeŋu me, esi Nɔviŋutsu Edwin Skinner yi India le fe 1926 me la, Ðasefo ʋɛ aɖewo koe nɔ afi ma, eye dɔa “menɔ afɔ tsɔm o,” elabena dzidziɖedzi menɔ vavam kabakaba o. Gake eyi edzi nɔ gbefã ɖem eye wòkpɔ ale si Fiaɖufegbedeasia ɖu kplamatsedonuwo dzii la tefe. Egbea, Ðasefo siwo wu 37,000 ye le India, eye ame 108,000 kple edzivɔ ye de Ŋkuɖodzia le fe 2013 me. Le fe si tututu me Nɔviŋutsu Skinner yi India la, dɔa dze egɔme le Zambia teti koe nye ema. Ðasefo 170,000 kple edzivɔ ye le afi ma egbea, eye ame 763,915 ye de Ŋkuɖodzia le fe 2013 me. Esia fia be ame 1 le ame 18 ɖe sia ɖe me le Zambia ye de Ŋkuɖodzia. Dzidziɖedzi wɔnuku kae nye esi!
AMƆWƆƲÃNU LA
10. Nu kae kpɔɖeŋu si ku ɖe amɔwɔʋãnua ŋu la fia?
10 Mixlẽ Mateo 13:33. Nu kae kpɔɖeŋu si ku ɖe amɔwɔʋãnua ŋu la fia? Kpɔɖeŋu sia ku ɖe Fiaɖufegbedeasia kple ŋusẽ si wòkpɔna ɖe amewo fe agbe dzi ŋu. “Amɔwɔ bliboa” le tsitre ɖi na dukɔwo katã. Amɔwɔa fe ʋaʋã le tsitre ɖi na ale si Fiaɖufegbedeasia le ta kekem to gbefãɖeɖedɔa dzi. Togbɔ be atiku sue la fe tsitsi dzena wokpɔna enumake hã la, amɔwɔa ya fe ʋaʋã mele nenema o. Ɣeyiɣi aɖe megbe hafi wòva dzena wokpɔna.
11. Nu ka tae Yesu wɔ kpɔɖeŋu si ku ɖe amɔwɔʋãnua ŋu?
11 Nu ka tae Yesu wɔ kpɔɖeŋu sia? Yesu nɔ eɖem fia be ŋutete le Fiaɖufegbedeasia ŋu be wòaɖo “anyigba fe sefe ke” eye wòawɔ dɔ ɖe amewo fe dziwo dzi be woawɔ tɔtrɔ gãwo le wofe agbe me. (Dɔwɔwɔwo 1:8) Ðewohĩ le gɔmedzedzea me la, míakpɔ tɔtrɔ siawo o, gake wole edzi yim hafi. Ame gbogbo aɖewo le Fiaɖufegbedeasia xɔm le tefetefewo eye wole mɔ ɖem be gbedeasi wɔdɔɖeamedzi sia natrɔ wofe agbenɔnɔ.
12, 13. Ƒo nu tso ale si gbefãɖeɖedɔa keke tae, abe ale si wòdze le kpɔɖeŋu si ku ɖe amɔwɔʋãnua ŋu me ene la ŋu.
12 Ɣeaɖewoɣi la, fe geɖe va yina hafi dɔ si gbedeasia wɔ ɖe ame siwo see dzi la dzena. Le kpɔɖeŋu me, le fe 1982 me la, Franz kple Margit, siwo nye atsu kple asi aɖe siwo nɔ dɔ wɔm le Betel le Brazil la ɖe gbefã le du sue aɖe me. Woɖo Biblia nusɔsrɔ̃ anyi kple ame geɖe, hekpe ɖe vidada aɖe kple via ene ŋu. Viaŋutsuvi tsitsitɔ xɔ fe 12 ɣemaɣi. Ŋu kpenɛ ŋutɔ, eye zi geɖe la, edzea agbagba be yeayi aɖabe ne nusɔsrɔ̃a wɔɣi ɖo. Gake wova ɖe Franz kple Margit yi tefe bubu, si wɔe be womegate ŋu yi nusɔsrɔ̃a dzi o. Le fe 25 megbe la, wogaɖi tsa yi dua me. Bu dzidzɔ si gbegbe wokpɔ esi wokpɔe be gbefãɖela 69, siwo dome ame 13 nye gbesiagbe mɔɖelawo la katã le kpekpem le Fiaɖufe Akpata yeye me ŋu kpɔ! Eye ŋutsuvi ma si ŋu kpena la tsi va zu hamemetsitsiwo fe ha fe ɖoɖowo gbɔ kpɔla! Abe ale si wòdze le Yesu fe kpɔɖeŋu si ku ɖe amɔwɔʋãnua ŋu me ene la, Fiaɖufegbedeasia keke ta eye wòkpɔ ŋusẽ ɖe ame geɖe fe agbe dzi.
13 Le dukɔ siwo me womeɖe mɔ be woawɔ gbefãɖeɖedɔa le gaglã o gɔ̃ hã la, ŋusẽ si le Fiaɖufegbedeasia ŋu la le amewo fe agbenɔnɔ trɔm. Ne míese nu tso ale si gbegbe gbedeasia kaka le dukɔ mawo me ŋu la, ewɔa nuku na mí ŋutɔ. Le kpɔɖeŋu me, Fiaɖufegbedeasia ɖo Cuba le fe 1910 me, eye Nɔviŋutsu Russell zɔ mɔ yi afi ma le fe 1913 me. Le gɔmedzedzea me la, dzidziɖedzia nɔ blewu. Aleke dɔa le edzi yim le Cuba egbea? Gbefãɖela 96,000 kple edzivɔ ye le gbefã ɖem nya nyuia le afi ma, eye ame 229,726 ye de Ŋkuɖodzia le fe 2013 me. Esia fia be dukɔa me tɔ 1 le ame 48 ɖe sia ɖe me ye de Ŋkuɖodzia. Le dukɔ siwo womeɖo asi dɔa dzi le o gɔ̃ hã me la, Fiaɖufegbedeasia ɖo nuto siwo me nɔviawo mesusui be woate ŋu aɖi ɖase le o la me. * (Kpɔ etenuŋɔŋlɔa.)
Yehowa akpɔ egbɔ be wowɔ dɔa de goe
14, 15. (a) Nufiame kae le kpɔɖeŋu si ku ɖe amɔwɔʋãnua ŋu me na mí? (b) Nu kae esia fia mí tso Yehowa kple Yesu ŋu?
14 Nufiame kae le Yesu fe kpɔɖeŋu si ku ɖe amɔwɔʋãnua ŋu me na mí? Ne míede ŋugble le nu si Yesu fe kpɔɖeŋua fia ŋu la, míakpɔe be mehiã be míatsi dzimaɖi le ale si Fiaɖufegbedeasia awɔ aɖo ame miliɔn geɖe siwo mesee haɖe o gbɔ la ŋu o. Yehowa akpɔ egbɔ be wowɔ dɔa de goe. Ke akpa kae míawɔ? Mawu fe Nya la ɖo eŋu be: “Ƒã wò nukuwo le ŋdi, eye mègadzudzɔ le ɣetrɔ me o; elabena mènya kae le wɔwɔ ge o, eɖanye esi alo ekeme alo woa kple eve lae le nyonyo ge o.” (Nyagblɔla 11:6) Ke hã ehiã be míaɖo ŋku edzi ɣesiaɣi be míabia Yehowa fe yayra ɖe gbefãɖeɖedɔa dzi, vevietɔ le dukɔ siwo me woɖo asi dɔa dzi le.
15 Azɔ hã, mele be dzi naɖe le mía fo ne ku si tsem míafe gbefãɖeɖedɔa le medze enumake o. Mele be míado vlo “gɔmedzedze nyaŋui” o. (Zaxarya 4:10) Nu nyui wɔnukuwo ate ŋu ado tso míafe agbagbadzedzewo me wu ale si míawo ŋutɔwo míesusui gɔ̃ hã!
ASITSALA MƆZƆLAA KPLE KESINƆNU SI WOƔLA LA
16. Nu kae kpɔɖeŋu siwo ku ɖe asitsala mɔzɔlaa kple kesinɔnu si woɣlaa ŋu fia?
16 Mixlẽ Mateo 13:44-46. Nu kae kpɔɖeŋu siwo ku ɖe asitsala mɔzɔlaa kple kesinɔnu si woɣlaa ŋu fia? Le Yesu fe ŋkekeawo me la, asitsala aɖewo zɔa mɔ legbeewo ɖadia dzonu nyuitɔwo flena. “Dzonu xɔasi nyui” si le Yesu fe kpɔɖeŋua me la tsi tsitre ɖi na Fiaɖufea ŋuti nyatefe xɔasia, eye asitsalaa le tsitre ɖi na ame siwo si dzi nyui le, siwo tsana le afi sia afi be yewoake ɖe nyatefea ŋu. Asitsalaa lɔ̃ faa dzra nu siwo katã le esi la “enumake,” ale be wòate ŋu afle dzonu xɔasi sia. Yesu gawɔ kpɔɖeŋu bubu ku ɖe ŋutsu aɖe si ke ɖe kesinɔnu aɖe si “woɣla” ŋu esime wònɔ dɔ wɔm le agble me ŋu. Menye ɖe ŋutsu sia nɔ tsatsam nɔ kesinɔnua dim, abe ale si wònɔ le asitsalaa gome ene o. Gake esi wòkpɔe be exɔ asi ŋutɔ la, eya hã lɔ̃ faa dzra “nu sia nu” si le esi eye wòflee.
17. Nu ka tae Yesu wɔ kpɔɖeŋu si ku ɖe asitsala mɔzɔlaa kple kesinɔnu si woɣla la ŋu?
17 Nu ka tae Yesu wɔ kpɔɖeŋu eve mawo? Enɔ eɖem fia be amewo toa mɔ vovovowo dzi kena ɖe nyatefea ŋu. Ame aɖewo dia nyatefea hetsɔa nanewo saa vɔe hafi kena ɖe eŋu. Le ame aɖewo gome la, ɖewohĩ ame aɖee va ɖe gbefã na wo, ke menye woawo ŋutɔwoe nɔ nyatefea dim o. Le kpɔɖeŋuawo me la, ame evea siaa de asixɔxɔ nu siwo ŋu woke ɖo la ŋu, eye wotsɔ nu geɖewo sa vɔe hafi wofe asi su edzi.
Lɔ̃ faa nàwɔ wò ŋutete ɖe sia ɖe be nàtsɔ nyatefea aɖo nɔfe gbãtɔ le wò agbe me
18. (a) Nufiame kae le kpɔɖeŋu eve siawo me na mí? (b) Nu kae esia fia mí tso Yehowa kple Yesu ŋu?
18 Nufiame kae le kpɔɖeŋu eve siawo me na mí? (Mateo 6:19-21) Bia ɖokuiwò be: ‘Nɔnɔme si nɔ ŋutsu eve siawo si ku ɖe nyatefea ŋu la kee nye hã meɖena fiana? Ðe nyatefea nye kesinɔnu nama? Ðe melɔ̃na faa tsɔa nuwo saa vɔe ɖe eta, alo ɖe meɖea mɔ nu bubuwo, abe gbe sia gbe nuhiahiãwo gbɔ kpɔkpɔ ene hea nye susua?’ (Mateo 6:22-24, 33; Luka 5:27, 28; Filipitɔwo 3:8) Ne míelɔ̃ nyatefea vavã la, míalɔ̃ faa awɔ míafe ŋutete ɖe sia ɖe be míatsɔe aɖo nɔfe gbãtɔ le míafe agbe me.
19. Nu ka mee míadzro le nyati si kplɔe ɖo me?
19 Neva eme be míaɖee afia be míelé to ɖe kpɔɖeŋu siawo ŋu hese nu si tututu wofia la gɔme. Ðo ŋku edzi be menye nu si wofia la ɖeɖe nyanya koe hiã o. Ele vevie be míatsɔ nu siwo míesrɔ̃ tso wo me la awɔ dɔe. Le nyati si kplɔe ɖo me la, míadzro kpɔɖeŋu etɔ̃ bubu me eye míakpɔ nu siwo míate ŋu asrɔ̃ tso wo me.
^ mm. 13 Àte ŋu axlẽ nutefekpɔkpɔwo abe esia ene tso Argentina (Ƒe 2001 fe Ƒegbalẽ, axa 186); East Germany (Ƒe 1999 fe Ƒegbalẽ, axa 83); Papua New Guinea (Ƒe 2005 fe Ƒegbalẽ, axa 63); kple Robinson Crusoe Island (Gbetakpɔxɔ, June 15, 2000, axa 9) ŋu.


text:
Nu vɔ̃ fe fetue nye ku; Mawu fe amenuvevenunanae nye agbe (23)
6 Ekema nya kae míagblɔ? Ðe míakpɔtɔ anɔ nu vɔ̃ wɔm, be amenuveve la nasɔ gbɔ ɖe edzia?2 Gbeɖe! Esi wònye míeku le nu vɔ̃ gome ɖe,+ aleke wɔ míagakpɔtɔ anɔ agbe le eme?+3 Alo ɖe mienyae be mí ame siwo katã wonyrɔ ɖe Kristo Yesu me la,+ wonyrɔ mí ɖe efe ku me oa?+4 Eya ŋuti esi wonyrɔ mí ɖe efe ku me ta la,+ woɖi mí kpakplii, ale be ale si ko wofɔ Kristo ɖe tsitre tso ame kukuwo dome to Fofo la fe ŋutikɔkɔe me la, míawo hã míazɔ nenema ke ɖe agbenɔnɔmɔ yeye nu.+5 Ne míewɔ ɖeka kplii le ku si tɔgbi wòku me la,+ ekema míawɔ ɖeka kplii godoo le tsitretsitsi si tɔgbi wòkpɔ la hã me.+6 Elabena míenyae be wohe míafe amenyenye xoxo la ɖe ati ŋuti kplii,+ ale be ŋusẽ aɖeke naganɔ míafe nu vɔ̃ ŋutilã la ŋu o,+ be míagayi edzi anye kluviwo na nu vɔ̃ o.+7 Elabena ame si ku la, wotso afia nɛ ɖee tso efe nu vɔ̃ me.*8 Azɔ hã ne míeku kple Kristo la, míexɔe se be míanɔ agbe hã kpakplii.9 Elabena míenyae be esi wofɔ Kristo tso ame kukuwo dome azɔ la,+ magaku akpɔ o;+ ku magaɖu afetɔ ɖe edzi azɔ o.10 Elabena ku si wòku la, eku na nu vɔ̃ ɖeɖe ɖa zi ɖeka ɖe ɣeyiɣiawo katã nu,+ ke agbe si wòle la, ele agbe na Mawu.11 Nenema kee miawo hã, mibu mia ɖokuiwo be yewoku na nu vɔ̃, ke azɔ yewole agbe na Mawu to Kristo Yesu dzi.+12 Eya ta migana nu vɔ̃ nanɔ fia ɖum ɖe mia dzi le miafe ŋutilã siwo le kuku ge la me,+ ale be miawɔ wofe didiwo dzi o.13 Eye migatsɔ miafe ŋutilãwo* nɔ nu vɔ̃ nam abe nu madzɔmadzɔ wɔwɔ fe aʋawɔnuwo ene hã o, ke boŋ mitsɔ mia ɖokuiwo na Mawu abe ame siwo wogbɔ agbe tso ame kukuwo dome ene, eye mitsɔ miafe ŋutilãwo* hã na Mawu abe nu dzɔdzɔe wɔwɔ fe aʋawɔnuwo ene.+14 Mele be nu vɔ̃ naɖu afetɔ ɖe mia dzi o, elabena miele se te o,+ ke amenuveve tee miele.+15 Ekema nya kae míagblɔ? Esi míele se te o, ke boŋ amenuveve tee míele tae míanɔ nu vɔ̃ wɔma?+ Gbeɖe!16 Ðe mienyae be ne mietsɔa mia ɖokuiwo wɔa kluvii na ame aɖe be yewoaɖo toe la, ekema miezu ame si mieɖoa toe la fe kluviwo,+ eɖanye nu vɔ̃+ fe kluviwo hena ku,+ alo toɖoɖo fe kluviwo hena dzɔdzɔenyenye oa?17 Ke woada akpe na Mawu be mienye nu vɔ̃ fe kluviwo tsã, ke mieva zu ame siwo ɖoa to nufiafia si tɔgbi wotsɔ de asi na mi la tso dzi me.18 Ɛ̃, esi wona ablɔɖe mi tso nu vɔ̃ me ta la,+ mieva zu dzɔdzɔenyenye fe kluviwo.+19 Mele nu fom abe amegbetɔ ene le miafe ŋutilã fe gbɔdzɔgbɔdzɔ ta; elabena ale si ko mietsɔ miafe ŋutinuwo wɔ kluviwoe na makɔmakɔnyenye kple sedzimawɔmawɔ si na mienye sedzimawɔlawo tsã la, nenema ke mitsɔ miafe ŋutinuwo wɔ kluviwoe na dzɔdzɔenyenye azɔ be mianye ame kɔkɔewo.+20 Elabena esi mienye nu vɔ̃ fe kluviwo tsã la, dzɔdzɔenyenye fe nya aɖeke metsɔ mia gbɔ o.21 Ekema kutsetse kae do tso eme na mi ɣemaɣi? Nu siwo va le ŋu kpem na mi azɔ lae. Elabena nu mawo fe nuwuwue nye ku.+22 Ke azɔ esi wona ablɔɖe mi tso nu vɔ̃ me, eye mieva zu Mawu fe kluviwo ta la, kutsetse si kpɔm miele lae nye kɔkɔenyenye,+ eye le nuwuwu la, miakpɔ agbe mavɔ.+23 Elabena nu vɔ̃ fe fetue nye ku,*+ ke Mawu fe nunanae nye agbe mavɔ+ to Kristo Yesu mía Afetɔ la dzi.+


text: 29 Eyome Fia David gblɔ na ha blibo la be: “Vinye Salomo, ame si Mawu tia la,+ nye ɖekakpui dzaa ko, eye nutefekpɔkpɔ boo mesu esi o,+ evɔ dɔ la lolo, elabena menye amegbetɔe wole gbedoxɔ* sia tu ge na o, ke boŋ Yehowa Mawue.+2 Mewɔ nu sia nu si mate ŋui tsɔ dzra ɖo ɖe nye Mawu fe afe la ŋu: sika ɖe sikadɔwo ŋu, klosalo ɖe klosalodɔwo ŋu, akɔbli ɖe akɔblidɔwo ŋu, gayibɔ ɖe gayibɔdɔwo+ ŋu, ati+ ɖe atidɔwo ŋu, oniks-kpewo, kpe siwo woaɖo, kpe ŋɔŋɔewo, kpe xɔasiwo katã fomevi, kple alabastrokpewo kpaŋkpaŋ.3 Gawu la, esi mekpɔ dzidzɔ ɖe nye Mawu fe xɔ+ la ŋu ta la, nye ŋutɔ hã metsɔ nye kesinɔnu+ siwo nye sika kple klosalo na ɖe nye Mawu fe xɔ la ŋu hekpe ɖe nu siwo katã medzra ɖo ɖe xɔ kɔkɔea ŋuti la ŋu,4 Ofir+ sika talento* akpe etɔ̃ kple klosalo si ŋu wodza talento akpe adre, ne woatsɔ afa ɖe xɔawo fe gliawo ŋu,5 sika ɖe sikadɔwo ŋu, klosalo ɖe klosalodɔwo kple dɔ siwo katã aɖaŋudɔwɔlawo fe asi awɔ la ŋu. Azɔ ame kae lɔ̃ faa le eɖokui si egbea be yeana nu Yehowa?”+6 Eye tatɔ siwo le wo fofowo fe afekɔwo nu kple Israel-toawo fe tatɔwo kpakple ame akpe kple ame alafa fe tatɔwo+ kple fia fe dɔ dzi kpɔlawo+ lɔ̃ faa.7 Ale wona sika si fe home ade talento akpe atɔ̃ kple dariko* akpe ewo, klosalo si fe home ade talento akpe ewo, akɔbli si fe home ade talento akpe wuienyi kple gayibɔ si fe home ade talento akpe alafa ɖeka, ɖe Mawu vavã la fe afe la ŋuti dɔa ŋu.8 Eye ame siwo katã si kpe xɔasiwo le la tsɔ wo na be woatsɔ wo ade Yehowa fe afe la me kesinɔnudzraɖofe le Yehiel,+ Gerson+ vi, fe dzikpɔkpɔ te.9 Eye dukɔ la kpɔ dzidzɔ le esi wolɔ̃ faa na nu ta, elabena wona nu Yehowa tso dzi blibo me,+ eye Fia David ŋutɔ hã kpɔ dzidzɔ etefe mekɔ o.10 Ale David kafu Yehowa le ha blibo la ŋkume gblɔ bena: “Oo Yehowa, mía fofo Israel fe Mawu, woakafu wò tso mavɔ me yi mavɔ me.11 Oo Yehowa, tɔwòe nye gãnyenye,+ ŋusẽ,+ atsyɔ̃, nyonyo kple bubu;+ elabena nu sia nu si le dzifowo kple anyigba dzi la, tɔwòe.+ Oo Yehowa, tɔwòe nye fiaɖufe,+ wòe ɖo kpo ɖe nuwo katã dzi.12 Kesinɔnu kple ŋutikɔkɔe tso gbɔwò,+ eye nèɖu nuwo katã dzi,+ asiwò me ŋusẽ+ kple ŋutete+ le, eye gbɔwò wòtsona be ame nazu gã,+ eye wòe naa ŋusẽ amewo katã.+13 Eya ta Oo mía Mawu, míele akpe dam na wò, eye míele wò ŋkɔ dzeani la kafum.14 “Gake ame kae menye, eye ame kae nye dukɔ la nye, be míete ŋu na nu faa alea? Elabena gbɔwòe nuwo katã tso, eye wò ŋutɔ asiwò me míexɔ wo le hetsɔ na wò.15 Elabena amedzrowoe míenye le ŋkuwòme, eye ɖe míeva tsi afi sia abe mía tɔgbuiwo katã ene.+ Míafe ŋkekewo le abe vɔvɔli+ ene le anyigba dzi, eye mɔkpɔkpɔ aɖeke mele wo ŋu o.16 Oo Yehowa mía Mawu, nu gbogbo siawo, siwo míedzra ɖo be míatsɔ atu xɔ na wò ŋkɔ kɔkɔea la, asiwò mee wotso, eye tɔwòe wo katã wonye.17 Oo nye Mawu, menyae nyuie be wòe dzroa dziwo me kpɔna,+ eye be nutefewɔwɔ*+ nyoa ŋuwò. Nye la, mena nu siawo katã faa kple dzimekɔkɔ, eye azɔ edzɔ dzi nam ŋutɔ be mekpɔ wò dukɔ si le afi sia wòlɔ̃ na nu wò faa.18 Oo Yehowa, mía tɔgbui Abraham, Isak kple Israel fe Mawu, na esia nanye wò dukɔ fe dzimesusuwo kple tameɖoɖo ɖaa eye nàtrɔ wofe dziwo ɖe ɖokuiwò ŋu.+19 Eye na dzi blibo+ vinye Salomo, ne wòalé wò sededewo,+ wò ŋkuɖodzinyawo kple wò ɖoɖowo me ɖe asi, eye wòawɔ nu siawo katã ahatu gbedoxɔ* si ŋu medzra nuwo ɖo ɖo la.”+20 Eye David gblɔ na ha blibo la be: “Azɔ mikafu Yehowa mia Mawu la.” Eye ha blibo la katã kafu Yehowa wo tɔgbuiwo fe Mawu la, eye wobɔbɔ de ta agu ɖe Yehowa kple fia la ŋkume.21 Le ŋufɔke la, wosa vɔ na Yehowa, eye wosa numevɔwo+ na Yehowa: nyitsui akpe ɖeka, agbo akpe ɖeka, alẽtsui akpe ɖeka kple wo ŋuti nunovɔsawo;+ wosa vɔ gbogbo aɖe ɖe Israel blibo la katã ta.+22 Eye woɖu nu no nu le Yehowa ŋkume gbe ma gbe kple dzidzɔ gã aɖe,+ eye wogaɖo David vi Salomo fiae zi evelia, wosi ami nɛ na Yehowa wòzu kplɔla,+ eye wosi ami na Zadok hã wòzu nunɔla.+23 Eye Salomo bɔbɔ nɔ Yehowa fe fiazikpui dzi+ hezu fia ɖe fofoa David tefe, nu dze edzi nɛ, eye Israel-viwo katã ɖo toe.24 Amegãwo+ katã kple aʋakalẽtɔwo+ kpakple Fia David+ viwo katã bɔbɔ wo ɖokuiwo ɖe Fia Salomo te.25 Yehowa do gã Salomo ale gbegbe le Israel blibo la katã ŋkume, eye wòna fianyenye fe bubu nɔ eŋu wu fia siwo ɖu Israel dzi do ŋgɔ nɛ la katã.+26 Ale David, Isai vi, ɖu fia ɖe Israel blibo la katã dzi,27 eɖu fia ɖe Israel dzi fe blaene. Eɖu fia le Hebron fe adre,+ eye wòɖu fia le Yerusalem fe blaetɔ̃ vɔ etɔ̃.+28 Enɔ agbe tsi nyuie, eye agbenɔnɔ, kesinɔnu kple bubu ɖi kɔ nɛ hafi wòku;+ eye via Salomo zu fia ɖe etefe.+29 Fia David ŋutinyawo, tso gɔmedzedze va se ɖe nuwuwu la, woŋlɔ wo ɖe nukpɔla Samuel fe ŋutinyawo, nyagblɔɖila Natan+ fe ŋutinyawo kple ŋutegakpɔla Gad+ fe ŋutinyawo me,30 hekpe ɖe efe dziɖuɖu blibo la, efe kalẽwɔwɔ kple nu siwo dzɔ ɖe eya ŋutɔ dzi kple nu siwo dzɔ ɖe Israel kpakple fiaɖufe siwo katã le anyigba mawo dzi la ŋuti.


text: 10 Ale si nu dzodzoe kukuwo nana ami ʋeʋĩ ɖala fe ami ʋẽna kũu hegblẽna la, nenema kee bometsitsi vi aɖe gblẽa nunya kple bubu dome.+2 Nunyala fe dzi kplɔnɛ toa mɔ dzɔdzɔe dzi,* ke bometsila fe dzi kplɔnɛ toa mɔ gɔglɔ̃ dzi.*+3 Nunya mele tagbɔ na bometsila*+ ne wòakplɔe le efe mɔwo dzi o, enana ame sia ame kpɔnɛ be bometsilae wònye.+4 Ne dziɖula do dɔmedzoe* ɖe ŋuwò la, mègaɖe afɔ le tewòfe o,+ elabena tufafa tsia nu vɔ̃ gãwo nu.+5 Mekpɔ nu gbãdziname aɖe le ɣea te, si nye vodada si tɔgbi dziɖulawo wɔna:+6 Wotsɔ bometsilawo ɖo ɖofe kɔkɔ geɖewo, ke kesinɔtɔwo* boŋ le anyi me.7 Mekpɔ subɔviwo le sɔ dzi, gake bubumewo le afɔ zɔm abe subɔviwo ene.+8 Ame si le ʋe ɖem la, eyae age dze eme;+ eye ame si le glikpɔ kakam la, eyae da aɖu.9 Kpegbãlae kpe sina, eye nakedzelae xɔa abi.*10 Ne lãnu tsi kpo, eye womenyre enu o la, ekema ame azã ŋusẽ geɖe. Gake nunya nana wokpɔa dzidzedze.11 Ne da ɖu ame hafi wosa gbe dee la, ekema gbesala bibi* la mekpɔ viɖe aɖeke tso eme o.12 Nunyala fe numenyawo nyea amenuvenyawo,+ ke bometsila fe nuyiwo gblẽa nu le eya ŋutɔ ŋu.+13 Edzea efe nyawo gɔme kple bometsinyawo,+ eye efe nufofo wua enu kple aɖaʋanya gblẽnuwo.14 Evɔ bometsila foa nu kpoloe.+Amegbetɔ menya nu si gbɔna dzɔdzɔ ge o; ame kae ate ŋu agblɔ nu si ava dzɔ le emegbe la nɛ?+15 Bometsila fe dagbadagba nana ɖeɖi tea eŋu, elabena menya ale si wòawɔ ake ɖe mɔ si yi dua me gɔ̃ hã ŋu o.16 Baba na dukɔ si fe fia nye ɖevi,+ eye efe amegãwo nɔa nuɖukplɔ̃ ŋu tso ŋdi kanya!17 Dzidzɔ ka gbegbee wòanye na dukɔ si fe fia nye bubume fe vi, eye efe amegãwo ɖua nu le eɖuɣi be woakpɔ ŋusẽ, ke menye be woano aha amu o!+18 Kuviawɔwɔ vivivo nana xɔ fe daɖedziwo nyéna ɖe eme, eye alɔgblɔdɔwɔwɔ nana xɔ ɖuɖuna.+19 Abolo* nana wokoa nu, eye wain nana agbe vivina;+ ke gae wotsɔ kpɔa nuhiahiãwo katã gbɔ.+20 Mègado ɖiŋu na fia le wò susu me* gɔ̃ hã o,+ eye mègado ɖiŋu na* kesinɔtɔ le wò xɔgã me ke hã o; elabena dzifoxe aɖe atsɔ nya* la ayii, alo nu dzodzoe aɖe ayi aɖato nya si nègblɔ.


text:
Ðe Míate Ŋu Anya Ame Siwo Tututu Ŋlɔ Biblia?
Ale si Biblia ɖo eŋui
Wogblɔ na ame geɖewo be míate ŋu anya ame siwo ŋlɔ Biblia o. Gake zi geɖe la, Biblia me nuŋlɔɖiwo nana míenyaa ame siwo ŋlɔ wo. Efe akpa aɖewo dze egɔme ale: “
Nexemya . . . fe ŋutinyawo nye esi,” “
ŋutega, si Yesaya . . . kpɔ” kple “
Yehowa fe gbe, si va na Yoel.”—Nexemiya 1:1; Yesaya 1:1; Yoel 1:1.
Biblia-ŋlɔla geɖewo gblɔ be Yehowa, Mawu vavã la fe ŋkɔ mee yewoŋlɔ yewofe agbalẽawo le, eye eyae fia mɔ yewo. Nyagblɔɖila siwo ŋlɔ Hebri Ŋɔŋlɔawo gblɔ wu zi 300 be: “
Ale Yehowa gblɔ esi.” (Amos 1:3; Mixa 2:3; Naxum 1:12) Biblia-ŋlɔla bubuwo xɔ Mawu fe gbedeasia to mawudɔlawo dzi.—Zaxarya 1:7, 9.
Ŋutsu 40 aɖewoe ŋlɔ Biblia, eye Biblia-ŋɔŋlɔ xɔ fe 1,600 kple edzivɔwo. Ŋutsu siawo dometɔ aɖewo ŋlɔ Biblia-gbalẽ geɖe. Ne míagblɔe la, Biblia nye agbalẽdzraɖofe sue si me agbalẽ 66 le. Agbalẽ 39 ye le Biblia fe akpa si nye Hebri Ŋɔŋlɔawo, si ame geɖewo yɔna be Nubabla Xoxoa me, eye agbalẽ 27 ye le Kristotɔwo Ƒe Hela Ŋɔŋlɔawo, si amewo yɔna zi geɖe be Nubabla Yeyea me.


text: 4 Ke le Ehud fe ku megbe la, Israel-viwo gawɔ nu si nye vɔ̃ le Yehowa ŋkume.+2 Eya ta Yehowa tsɔ wo dzra na Kanaan-fia+ Yabin, si ɖu fia le Hazor. Efe aʋafiae nye Sisera, ame si nɔ dukɔwo fe Haroset.*+3 Israel-viwo do ɣli na Yehowa,+ elabena aʋatasiaɖam siwo fe afɔtiwo ŋu lãnuwo le*+ alafa asieke le Yabin si, eye wòte Israel-viwo+ ɖe anyi vevie fe blaeve sɔŋ.4 Ke nyɔnunyagblɔɖila+ Debora, Lapidot srɔ̃, nɔ ʋɔnu drɔ̃m Israel ɣemaɣi.5 Enɔa Debora fe deti te le Rama+ kple Betel+ dome le Efrayim tonuto la me; eye Israel-viwo yia egbɔ wòdrɔ̃a ʋɔnu na wo.6 Edɔ woyi ɖayɔ Barak,+ Abinoam vi, tso Kedes-Naftali+ vɛ, eye wògblɔ nɛ be: “Ðe Yehowa, Israel fe Mawu la, mede se oa? ‘Ho yi* Tabor To la dzi, nàɖe ame akpe ewo tso Naftali viwo kple Zebulon viwo dome kpe ɖe ɖokuiwò ŋu.7 Makplɔ Sisera, Yabin fe aʋafia kple efe aʋatasiaɖamwo kpakple efe aʋakɔ la vɛ na wò le Kison-tɔsisi*+ la nu, eye matsɔe ade asi na wò.’”+8 Ke Barak gblɔ nɛ be: “Ne àyi kplim la, ekema mayi; ke ne màyi kplim o la, nye hã nyemayi o.”9 Eɖo eŋu be: “Mayi kpli wò godoo. Ke hã, aʋa si kpe ge miele la fe bubu mava na wò o, elabena nyɔnu aɖe si mee Yehowa atsɔ Sisera+ ade.” Ale Debora tso yi Kedes+ kpe ɖe Barak ŋu.10 Barak yɔ Zebulon kple Naftali+ va fo fu ɖe Kedes, eye ŋutsu akpe ewo dze eyome. Debora hã yi kplii.11 Edzɔ be Kenitɔ Heber dzo le Kenitɔ+ siwo nye Mose to+ Hobab fe dzidzimeviwo gbɔ, eye wòva tu efe agbadɔ ɖe ati gã la xa le Zaananim le Kedes.12 Wova gblɔ na Sisera be Barak, Abinoam vi, yi Tabor To+ la dzi.13 Enumake Sisera fo efe aʋatasiaɖamwo katã—aʋatasiaɖam siwo fe afɔtiwo ŋu lãnuwo le* alafa asieke—kple efe aʋakɔ blibo la nu fu tso dukɔwo fe Haroset, eye woho yi Kison-tɔsisi*+ la nu.14 Azɔ Debora gblɔ na Barak be: “Tso, elabena egbee Yehowa atsɔ Sisera ade asi na wò. Ðe Yehowa medze ŋgɔwò oa?” Ale Barak ɖi tso Tabor To la dzi, eye ŋutsu akpe ewoawo dze eyome.15 Eye Yehowa tsɔ yi de tɔtɔ+ Sisera kple efe aʋatasiaɖamwo katã kple aʋakɔ blibo la katã dome le Barak ŋgɔ. Mlɔeba Sisera ɖi le efe tasiaɖam la me heto afɔ si.16 Barak nya aʋatasiaɖamawo kple aʋakɔ la ɖe nu va se ɖe dukɔwo fe Haroset ke. Ale Sisera fe aʋakɔ blibo la tsi yi nu; wo dometɔ ɖeka hɔ̃ hã mekpɔtɔ o.+17 Ke Sisera to afɔ si yi nyɔnu aɖe si ŋkɔe nye Yael,+ Kenitɔ Heber+ srɔ̃ fe agbadɔ gbɔ, elabena ŋutifafa le Hazor-fia Yabin+ kple Kenitɔ Heber fe afe la dome.18 Eye Yael do yi ɖakpe Sisera gblɔ nɛ be: “Nye afetɔ, ge ɖe eme, va dze gbɔnye. Mègavɔ̃ o.” Eya ta eyi efe agbadɔ la me, eye wòtsyɔ kuntru nɛ.19 Eye wògblɔ na nyɔnua be: “Meɖe kuku, na tsi vi aɖem mano, elabena tsikɔ le wuyem.” Eya ta eʋu lãgbalẽgolo si me notsi le, eye wòna ɖee wòno,+ emegbe wògatsɔ kuntru la tsyɔ nɛ.20 Egblɔ nɛ be: “Yi ɖatɔ ɖe agbadɔ la nu, eye ne ame aɖe va bia wò be: ‘Ŋutsu aɖe le afi sia?’ hã la, gblɔ be: ‘Ao!’”21 Ke Yael, Heber srɔ̃ tsɔ agbadɔtsyoti kple zu ɖe asi. Eye esi ɖeɖi te Sisera ŋu belibeli wòyi alɔ̃ me ʋĩi la, ete ɖe eŋu dzaa eye wòfo tsyoti la ɖe tonu nɛ hefoe wòdo ɖe anyigba, ale wòku.+22 Barak ti Sisera yome yi afi ma, eye Yael do yi ɖakpee hegblɔ nɛ be: “Va mafia ame si dim nèle la wò.” Ale eya kplii woge ɖe eme, eye wòkpɔ Sisera wòku ɖi, tsyoti la fo ɖe tonu nɛ.23 Ale Mawu bɔbɔ Kanaan-fia Yabin ɖe anyi le Israel-viwo ŋkume gbe ma gbe.+24 Eye Israel-viwo fe asi nɔ sesẽm ɖe Kanaan-fia+ Yabin dzi va se ɖe esime wotsrɔ̃ Kanaan-fia+ Yabin ɖa keŋkeŋ.


text: 51 “Mi ame siwo tia dzɔdzɔenyenye yome,Mi ame siwo le Yehowa dim la, miɖo tom.Milé ŋku ɖe agakpe si me woɖe mi tsoeKple kpegbãfe si me woɖe mi tsoe la ŋu.2 Miɖe ŋku ɖe mia fofo AbrahamKple Sara+ si dzi mi la.*Elabena eya ɖekae li esime meyɔe,+Eye meyrae wòdzi ɖe edzi.+3 Elabena Yehowa afa akɔ na Zion.+Afa akɔ na efe afedowo katã,+Eye wòawɔ efe gbegbe wòanɔ abe Eden-bɔ+ eneKple efe tagba abe Yehowa fe abɔ ene.+Woatso aseye ahakpɔ dzidzɔ le eme,Eye akpedada kple hafofo aɖi le eme.+4 Oo, nye dukɔ, lé to ɖe ŋunye,Nye dukɔ, mifu to anyi ɖe ŋunye.+Elabena sedede atso gbɔnye,+Eye maɖo nye ʋɔnu dzɔdzɔe dɔdrɔ̃ anyi abe kekeli ene na dukɔwo.+5 Nye dzɔdzɔenyenye tu afe.+Nye xɔname ado,+Eye nye alɔwo adrɔ̃ ʋɔnu dukɔwo.+Nyee fukpowo akpɔ mɔ na,+Eye woakpɔ nye alɔ* sinu.6 Mifɔ mo dzi miakpɔ dzifowo,Eye mide mo to miakpɔ anyigba.Elabena dzifowo akaka eye wo nu ayi abe dzudzɔ ene;Anyigba anyunyɔ abe avɔ ene,Eye edzinɔlawo aku abe muwo ene.Ke nye xɔname anɔ anyi tegbee,+Eye nye dzɔdzɔenyenye nu mayi akpɔ o.+7 Mi ame siwo nya dzɔdzɔenyenye,Dukɔ si fe dzi me nye se* la le,+ miɖo tom.Migavɔ̃ amegbetɔ si kuna fe vlodoame o,Eye wofe amedzudzu megadzi ŋɔ na mi o.8 Elabena agbagblaʋui aɖu wo abe avɔ ene,Eye tsifomee* aɖu wo abe lãfuvɔ ene.+Ke nye dzɔdzɔenyenye anɔ anyi tegbee,Eye nye xɔname anɔ anyi le dzidzimewo katã me.”+9 Nyɔ! Nyɔ! Oo Yehowa fe alɔ,+Ne nàta ŋusẽ.Nyɔ abe le blemaŋkekewo me ene, abe le dzidzime siwo va yi la ŋɔli ene.Ðe menye wòe ŋe Rahab*+ kakɛkakɛe,Eye nèfo nu ɖe fumelã klitsu la oa?+10 Ðe menye wòe na atsiafu, tɔ goglo la, me tsiwo mie oa?+Ame si na atsiafu gɔme zu mɔ, be ame siwo wogbugbɔ fle la nato edzi oa?+11 Ame siwo Yehowa ɖe la atrɔ agbɔ.+Woava Zion kple aseyetsotso,+Eye woakpɔ dzidzɔ tegbee.*+Woatso aseye ahakpɔ dzidzɔ,Eye nuxaxa kple hũɖeɖe abu ɖe wo.+12 “Nye ŋutɔe nye Ame si le akɔ fam na mi.+Nu ka tae nàvɔ̃ amegbetɔ, si gbɔna kuku ge,+Kple amegbetɔvi, si ayrɔ abe gbe mumu ko ene?13 Nu ka tae nàŋlɔ Wɔwòla Yehowa,+Ame si he dzifowo me,+ eye wòɖo anyigba gɔme anyi ya be?Vɔvɔ̃ léa wò gbe sia gbe le ameteɖeanyila* fe dziku ta,Abe ɖe wòate ŋu atsrɔ̃ wò ene.Afi kae ameteɖeanyila fe dziku la le?14 Woaɖe ga ame si do dɔgɔ̃e le kɔsɔkɔsɔwo me la kpuie,+Maku ahayi yɔdo me,Alo abolo nahiãe o.15 Ke nye Yehowae nye wò Mawu,Ame si blua atsiafu be efe tsotsoewo nadze agbo+—Eŋkɔe nye aʋakɔwo fe Yehowa.+16 Matsɔ nye nyawo ade nuwò,Eye matsɔ nye asi fe vɔvɔli atsyɔ dziwò,+Ne maɖo dzifowo wo tefe ahaɖo anyigba gɔme anyi,+Eye magblɔ na Zion be: ‘Nye dukɔ nènye.’+17 Nyɔ! Nyɔ! Oo Yerusalem, fɔ,+Wò ame si no Yehowa fe dɔmedzoekplu tso efe asi me.Èno kplu la;Èno kplu si nana wozɔna sagasaga la fiafiafia.+18 Vi siwo katã wòdzi la dometɔ aɖeke meli akplɔe o,Eye vi siwo wònyi la dometɔ aɖeke meli alé efe alɔnu o.19 Nu eve siawoe dzɔ ɖe dziwò.Ame kae ase veve ɖe nuwò?Gbegblẽ kple tsɔtsrɔ̃, dɔwuame kple yi!+Ame kae afa akɔ na wò?+20 Viwòwo ku fenyi.+Womlɔ kpɔdomeewo katã fe dzogoewo dziAbe sẽ siwo mɔ̃ ɖe ene.Abe ame siwo Yehowa fe dziku helĩhelĩ, wò Mawu fe mokaname, ɖi fo na ene.”21 Eya ta ɖo to nàse nya sia,Oo, nyɔnu fukpela si mu aha evɔ mèno wain hafi o.22 Ale wò Afetɔ, Yehowa wò Mawu, ame si ʋlia efe dukɔ ta, gblɔe nye esi:“Kpɔ ɖa! Maxɔ kplu si nana wozɔna sagasaga,+Kplu, si nye nye dɔmedzoekplu la le asiwò;Màganoe akpɔ o.+23 Matsɔe ade ame siwo wɔ funyafunya wò la si me,+Ame siwo gblɔ na wò* be, ‘Bɔbɔ, ne míazɔ dziwò ayi,’Ale be nètsɔ wò dzime wɔ anyigbaeAbe mɔ ene na wo be woazɔ edzi.”


text:
NYƆ!
April 2014 | Nu Ka Tae Maganɔ Agbe Ðo?
—Susu Etɔ̃ Siwo Tae Wòle Be Nàyi Edzi Anɔ Agbe
Ðe wò ŋutɔ alo wò ame nyanyɛ aɖe tee kpɔ be yeawu ye ɖokuia? Ne èkpɔ susu siwo ta wòle be nànɔ agbe ɖo la, ɖewohĩ àtrɔ susu.
Ŋkuléle Ðe Xexea Me Ŋu
Nyatiawo dometɔ aɖewo: du si me wotrɔ asi le ʋutɔkaɖiwo ŋu wowɔa dɔ aduadu, lãmesẽkuxi aɖe si vɔ̃ɖi wu nu nyui makpɔ ɖui kple xe si xɔ fe 60 kple edzivɔ gafo viwo.
HELP FOR THE FAMILY
Lɔ̃ Faa Woaɖɔ Wò Ðo
Aleke nuxlɔ̃ame alo ɖɔɖɔɖo si vena la tea ŋu ɖea vi na amee
NYATI SI LE AKPAA DZI
Nu Ka Tae Maganɔ Agbe Ðo?
Nu kae ana ame nabu ku abe velia ene?
NYATI SI LE AKPAA DZI
Elabena Nuwo Va Trɔna
Ne mate ŋu atrɔ wò nɔnɔmea o hã la, nane li si nàte ŋu atrɔ.
NYATI SI LE AKPAA DZI
Elabena Kpekpeɖeŋu Li
Nu etɔ̃ siwo ate ŋu akpe ɖe ŋuwò nàyi edzi anɔ agbe.
NYATI SI LE AKPAA DZI
Elabena Mɔkpɔkpɔ Li
Abe ale si akaɖi kpena ɖe mía ŋu míekpɔa nu ene la, mɔkpɔkpɔ ate ŋu akpe ɖe ŋuwò be wò susu manɔ nɔnɔme sesẽ siwo me tom nèle la ŋu o.
INTERVIEW
Atikeŋutinumekula Aɖe Ƒe Xɔse
Mawusubɔsubɔ to le mo na Frédéric Dumoulin eya ta eva zu mawudzimaxɔsela. Aleke Biblia-sɔsrɔ̃ kple nusɔsrɔ̃ tso ale si wowɔ nu gbagbewo ŋu na wòva xɔe se be Wɔla aɖe li?
LANDS AND PEOPLES
Tsaɖiɖi Yi Cambodia
Nu ka tae ame siwo do go zi gbãtɔ yɔa wo nɔewo be efo, davi, tasi, tɔɖia, mama alo tɔgbui?
THE BIBLE'S VIEWPOINT
Vovototodede Amefomeviwo Me
Ðe amefomeviwo katã sɔa? Ðe vovototodede amefomeviwo me nu ava yi gbe ɖeka?
WAS IT DESIGNED?
Kpakpaluʋui Ƒe Aʋala
Kpakpaluʋui si nye Blue Morpho fe aʋala dzena abe ɖe wo ŋuti zrɔ̃ ene, gake ne èkpɔe kple nusuekpɔmɔ̃ la, akpɔe be nu wluiwluiwlui aɖewo le eŋuti. Dɔ kawoe wowɔna?
Internet Dzi Nu Bubuwo
Nu Kawoe Wòle Be Manya Tso Amamaɖenuwo Ðoɖo Ða To Asitelefon Dzi Ŋu?
Ðe wòle efom ɖe nuwò be nàwɔ nu sia? Afɔku kawoe le eme? Ahiãmoɖoɖo koe wònyea?
Ðe Nètsi Akogoa?
Kpɔ nu etɔ̃ siwo akpe ɖe ŋuwò nàɖu akogotsitsi dzi ahadze xɔlɔ̃ vavãwo ɖa.
Nu Kae Mawɔ Ne Wowɔa Anyra Le Ŋunye?
Dzi ɖena le ame siwo ŋu wowɔ anyra le la dometɔ geɖe fo. Nyati sia ɖe nu siwo woate ŋu awɔ be nɔnɔmeawo naɖɔ ɖo la me.
Ame Kae Nye Xɔlɔ̃ Vavã?
Alakpaxɔlɔ̃wo kpɔkpɔ mesesẽ kura o, gake aleke nàwɔ akpɔ xɔlɔ̃ vavã?


text:
SƆHƐWO BIANA BE
Ðe Mesu Te Na Gbeɖoɖoɖia?
Nu kae nye gbeɖoɖoɖi?
Ènye ɖekakpuivi evɔ wò kple ɖetugbui aɖe míezɔna edziedzi. Gbeɖoɖoɖi yea?
Ènye ɖekakpuivi eye ɖetugbui aɖe fe nu lé dzi na wò, alo ènye ɖetugbuivi eye ɖekakpuivi aɖe fe nu lé dzi na wò. Mieɖoa message geɖe ɖe mia nɔewo alo yɔa mia nɔewo le telefon dzi zi geɖe gbe sia gbe. Gbeɖoɖoɖi yea?
Ne mi ame evea miele mia tɔwo dome la, mia nɔewo ŋu koe miekpɔa vovo ɖo. Gbeɖoɖoɖia yea?
Anɔ eme be biabia gbãtɔ ŋu ɖoɖo masesẽ na wò o. Gake àtɔ sẽe hafi aɖo eve mamlɛawo ya ŋu. Nu ka koŋue nye gbeɖoɖoɖi?
Gbeɖoɖoɖi nye hadede ɖe sia ɖe si me ame aɖe koŋ fe nu nalé dzi na wò eye wò hã wò nu nalé dzi nɛ abe ale si wònɔna le srɔ̃tɔwo dome ene.
Eya ta biabia etɔ̃ mawo katã fe ŋuɖoɖoae nye ɛ̃. Ne ènye ɖekakpuivi eye ɖetugbuivi aɖe fe nu lé dzi na wò eye wò kplii míeɖoa dze edziedzi eɖanye le telefon dzi alo ŋkume kple ŋkume le adzame loo alo ame dome o, gbeɖoɖoɖie nye ema.
Taɖodzinu kae le gbeɖoɖoɖi ŋu?
Taɖodzinu nyui si le gbeɖoɖoɖi ŋue nye be wòakpe ɖe ɖekakpuiwo kple ɖetugbuiwo ŋu woalé ŋku ɖe wo nɔewo ŋu akpɔe ɖa be yewoate ŋu aɖe yewo nɔewo hã.
Enye nyatefe be menye taɖodzinu nyui siae le gbeɖoɖoɖi ŋu na hawòti aɖewo ya o. Ðewohĩ ɖetugbuiawo gbɔ nɔnɔ koe doa dzidzɔ na ɖekakpuiawo menye kple susu be yewoava ɖe wo o. Eye wo dometɔ aɖewo bua esia gɔ̃ hã be ana amewo nade bubu yewo ŋu ahabui be yewodze agbagba ŋutɔ ne wokpɔ yewo yewole zɔzɔm kple ɖetugbui mawo.
Zi geɖe la, madze-amewo-nakpɔ nuwɔna ma menɔa anyi etefe didina o. Nyɔnuvi aɖe si ŋkɔe nye Heather gblɔ be: “Sɔhɛ siwo ɖoa gbe ɖi la dometɔ geɖe dome klãna le kwasiɖa ɖeka alo eve megbe. Wova bua hadede kple amewo be enye ɣeyiɣi kpui aɖe fe nuwɔna, si wɔnɛ be ŋutete si wòhiã be woado dzi le srɔ̃ɖeɖe me la mesua wo si o ke boŋ srɔ̃gbegbe fe ŋutete koe va sua wo si.”
Edze fãa be ne èle zɔzɔm kple ame aɖe la, wò nuwɔna akpɔ ŋusẽ ɖe efe seselelãme dzi. Eya ta kpɔ egbɔ be taɖodzinu nyui aɖe tae yele gbe ɖom ɖi kple amea ɖo.—Luka 6:31.
Bu eŋu kpɔ: Ðe wòadzɔ dzi na wò ne ame aɖe na wòwɔ na wò abe ɖe wòdi be yeaɖe wò ene evɔ fefem ko wòle kpli wò abe ale si ko ɖeviwo fena kple fefenu eye kaka nàkpɔa wotsɔe fu gbe ɖe afi aɖe enea? Ekema wò hã mègawɔe ɖe ame aɖeke ŋu o! Biblia gblɔ be lɔlɔ̃ “mewɔa nu si mesɔ o.”—1 Korintotɔwo 13:4, 5.
Ðetugbui aɖe si ŋkɔe nye Chelsea gblɔ be: “Ewɔna nam ɣeaɖewoɣi be fefenu ko gbeɖoɖoɖi nye, gake menye fefenu wònye ne ame ɖeka tsɔe vevie evɔ ame evelia metsɔe nenema o.”
Aɖaŋuɖoɖo: Ne èdi be yeadzra ɖo ɖe gbeɖoɖoɖi kple srɔ̃ɖeɖe ŋu la, xlẽ 2 Petro 1:5-7 eye nàtia nɔnɔme nyui si nàdi be yeatu ɖo geɖe wu. Le ɣleti ɖeka megbe la, bu nu siwo gbegbe nèsrɔ̃ tso nɔnɔme ma ŋu kple ŋgɔyiyi si nèwɔ le eɖeɖe fia me ŋu.
Ðe metsi aɖo gbe ɖia?
Èsusu be fe nenie wòle be sɔhɛ naxɔ hafi ate ŋu aɖo gbe ɖi?
Azɔ bia nya sia ke dziwòlawo.
Anɔ eme be dziwòlawo fe ŋuɖoɖoa ato vovo na tɔwò. Ðewohĩ woasɔ! Nenye nenemae la, ke sɔhɛ dzenunya siwo ɖoe be yewomaɖo gbe ɖi o va se ɖe esime yewotsi na esia wɔwɔ hafi la dometɔ ɖekae nènye.
Nu mae Danielle si xɔ fe 17 ɖo be yeawɔ. Egblɔ be: “Esi mebu fe eve siwo ya yi ŋu la, mekpɔe be nu siwo madi be makpɔ le ame si maɖe ŋu to vovo na nu siwo madi egbea. Gake fifia kura gɔ̃ hã la, nyemeka ɖe ɖokuinye dzi be mesu te awɔ nyametsotso ma o. Malala fe ʋɛ aɖewo eye ne mese le ɖokuinye me be mesu te nyuie hena gbeɖoɖoɖi ko hafi maɖo gbe ɖi.”
Susu bubu aɖe hã li si ta wòanyo be ame nalala ɖo. Biblia zã nyagbɔgblɔ “sɔhɛnyenye me” tsɔ ɖɔ ɣeyiɣi gbãtɔ si me gbɔdɔdɔ fe dzodzro nu sẽna ɖe ame me eye ame fe nu tea ŋu léa dzi na ame vevie lae. (1 Korintotɔwo 7:36) Ne ènye ɖekakpui eye nèle ha dem kple ɖetugbui aɖe kplikplikpli le ɣeyiɣi vevi sia me la, ate ŋu ana dzodzro nanyɔ ɖe mia me eye wòakplɔ mi ade nu gbegblẽ wɔwɔ me.
Ele eme be hawòtiwo ya ate ŋu abui be naneke megblẽ le eŋu o ya. Wo dometɔ geɖe anya kpɔ dzidzɔ ɖe gbɔdɔdɔ ŋu gɔ̃ hã. Gake ele be wò ya nàdze nunya wu wo eye àte ŋui hã! (Romatɔwo 12:2) Biblia kura gɔ̃ hã xlɔ̃ nu wò be nàsi “le agbe gbegblẽ nɔnɔ nu.” (1 Korintotɔwo 6:18) Ne èlala va se ɖe esime nèto sɔhɛnyenye me do la, àte ŋu ‘afo asa na vɔ̃.’—Nyagblɔla 11:10.
Nu ka tae wòle be malala asu te hafi aɖo gbe ɖii?
Ne mèsu te na gbeɖoɖoɖi o gake èɖe mɔ wòble nuwò de eme la ɖeko wòanɔ abe ale si woazi ame aɖe dzi wòawɔ dodokpɔ mamlɛtɔ evɔ mekpɔ dze sukua dede gɔme teti gɔ̃ hã o ene. Edze fãa be nu sia mesɔ o! Ehiã be woana ɣeyiɣi wò nàsrɔ̃ nua nyuie ale be nànya kuxi siwo yeate ŋu ava do go le dodokpɔa wɔwɔ me.
Alea tututue wòle le gbeɖoɖoɖi hã gome.
Gbeɖoɖoɖi menye fefenu o. Eya ta hafi nàva tsɔ susu ɖo ame ɖeka aɖe ŋu la, ele be nàdi ɣeyiɣi asrɔ̃ nu tso nya vevi aɖe ŋu, eyae nye ale si nàdze xɔlɔ̃.
Ne èwɔ esia vɔ eye nèva do go ame si sɔ na wò emegbe la, awɔe be miafe kadodoa me asẽ goŋgoŋ. Le nyatefe me la, srɔ̃ɖeɖe like nyea xɔlɔ̃ eve fe ɖekawɔwɔ.
Ne èlala ʋɛe hafi va ɖo gbe ɖi kple ame aɖe la, maxɔ ablɔɖe le asiwò o. Ðe wòana ablɔɖe geɖe wu nasu asiwò boŋ ale be nàkpɔ “dzidzɔ le wò ɖekakpuime.” (Nyagblɔla 11:9) Esia ana ɣeyiɣi hã nasu asiwò nàtsɔ atrɔ asi le wò amenyenye ŋu, eye vevietɔ wu nàtsɔ atrɔ asi le wò mawusubɔsubɔ ŋu wòanyo wu.—Konyifahawo 3:27.
Gake fifia gɔ̃ hã, ɖekakpuiwo àte ŋu ase vivi na hadede kple ɖetugbuiwo eye ɖetugbuiwo hã ate ŋu awɔe nenema. Mɔ nyuitɔ ka dzie nàto awɔ esia? Kpɔ gome le wɔna siwo me sɔhɛwo kple ame tsitsiwo siaa tsaka le gome kpɔm le ɖekae. Ðetugbui aɖe si ŋkɔe nye Tammy gblɔ be: “Mesusu be ewɔwɔ alea vivina wu. Enyo wu be xɔlɔ̃ geɖewo nanɔ ame si.” Nenemae Monica hã kpɔe. Egblɔ be: “Nu nyui aɖee hadede le fufofo me nye. Elabe ana nàde ha kple ame siwo fe amenyenye le vovovo.”
Gake ne ètsɔ susu ɖo ame aɖe ŋu evɔ mèkpɔ tsi o la, dzigbagbã ko wòava nye na wò. Eya ta gbɔ dzi ɖi. Zã ɣeyiɣi sia nàtsɔ asrɔ̃ ale si wodzea xɔlɔ̃ hekpɔa xɔlɔ̃dzedzea tae. Eye ne èva tiae emegbe be yeaɖo gbe ɖi kple ame aɖe la, ànya ame si wò ŋutɔ nènye nyuie kple nɔnɔme siwo nàdi be nenɔ ame si ava nye yefe zɔhɛ le agbe me katã si la hã nyuie.


text:
NUSƆSRƆ̃ 10
Aleke Nàwɔ Akpɔ Tadedeagu Vavãtɔ Adze Sii?
1. Subɔsubɔha vavã ɖeka koe lia?
Subɔsubɔha ɖeka koe Yesu fia eyomedzelawo, eye eyae nye vavãtɔ. Ele abe mɔ si kplɔa ame yia agbe mee ene. Yesu gblɔ tso mɔ ma ŋu be: “Ame ʋɛ aɖewo koe nye ame siwo kpɔnɛ.” (Mateo 7:14) Tadedeagu si wotu ɖe Mawu fe Nya si nye nyatefe la dzi koe dzea Mawu ŋu. Tadeagula vavãwo katã wɔ ɖeka le xɔse ɖeka me.
2. Nu kae Yesu gblɔ tso aʋatso Kristotɔwo ŋu?
Yesu xlɔ̃ nu be aʋatsonyagblɔɖilawo ava gblẽ nu le Kristotɔnyenye ŋu. Aʋatsonyagblɔɖilawo dzena abe nyatefetadeagulawo ene le gota gome. Wofe sɔlemehawo gblɔna be yewonye Kristotɔwo. Gake àte ŋu anya ame si fomevi tututu wonye. Alekee? Tadedeagu vavãtɔ koe nana amewo zua Kristotɔ vavã siwo ɖea nɔnɔme nyuiwo fiana henɔa agbe ɖɔʋu.
3. Aleke nàwɔ adze si tadeagula vavãwo?
Bu nu atɔ̃ siwo dea dzesi tadeagula vavãwo ŋu kpɔ:
Tadeagula vavãwo dea bubu Biblia ŋu be enye Mawu fe Nya. Wodzea agbagba nɔa agbe ɖe mɔfiame siwo le eme la nu. Eya ta subɔsubɔha vavãtɔ to vovo tso subɔsubɔha siwo wotu ɖe amegbetɔwo fe susuwo dzi la gbɔ. (Mateo 15:7-9) Tadeagula vavãwo meɖea gbefã nya aɖe vɔ tso nɔa agbe si to vovo nɛ nɔm o.
—Xlẽ Yohanes 17:17; 2 Timoteo 3:16, 17.
Yesu yomedzela vavãwo dea bubu Mawu fe ŋkɔ, Yehowa ŋu. Yesu de bubu Mawu fe ŋkɔ ŋu esi wona amewo nyae. Ekpe ɖe amewo ŋu wodze si Mawu, eye wòfia wo be woado gbe ɖa be Mawu fe ŋkɔ ŋuti nakɔ. (Mateo 6:9) Subɔsubɔha kae le miafe nutoa me si nana amewo nyaa Mawu fe ŋkɔa?
—Xlẽ Yohanes 17:26; Romatɔwo 10:13, 14.
Kristotɔ vavãwo ɖea gbefã Mawu Fiaɖufea. Mawu dɔ Yesu ɖa be wòaɖe gbefã Fiaɖufe ma ŋuti nya nyuia. Mawu Fiaɖufeae nye amefomea fe mɔkpɔkpɔ ɖeka kolia. Yesu fo nu tso eŋu va se ɖe efe kugbe. (Luka 4:43; 8:1; 23:42, 43) Egblɔ be ye yomedzelawo aɖe gbefãe. Ne ame aɖe va gbɔwò be yeafo nu tso Mawu Fiaɖufea ŋu na wò la, subɔsubɔha ka me tɔe nàgblɔ be enye?
—Xlẽ Mateo 24:14.
Yesu yomedzelawo menye xexe vɔ̃ɖi sia fe akpa aɖeke o. Àte ŋu akpɔ wo adze sii le ale si womekpɔa gome le dunyahehe kple hadomenyaʋiʋliwo me o la me. (Yohanes 17:16; 18:36) Azɔ hã, womesrɔ̃a xexe sia fe nɔnɔmewo kple nuwɔna siwo gblẽa nu le ame ŋu la o.
—Xlẽ Yakobo 4:4.
Lɔlɔ̃ akuakua le Kristotɔ vavãwo si na wo nɔewo. Mawu fe Nya la sɔsrɔ̃ wɔe be wodea bubu gbe bubu dolawo ŋu. Togbɔ be alakpasubɔsubɔhawo daa megbe na aʋa siwo dukɔwo wɔna hã la, tadeagula vavãwo ya mewɔa esia o. (Mixa 4:1-3) Ke boŋ Kristotɔ vavãwo zãa wofe ɣeyiɣi kple nunɔamesiwo tsɔ kpena ɖe amewo ŋu hedea dzi fo na wo ɖokuitɔmadimaditɔe.
—Xlẽ Yohanes 13:34, 35; 1 Yohanes 4:20.
4. Àte ŋu ade dzesi subɔsubɔha vavãtɔa?
Subɔsubɔha kae tua efe nufiafiawo katã ɖe Mawu fe Nya la dzi, eye wòdea bubu Mawu fe ŋkɔ ŋu heɖea gbefãe be Mawu Fiaɖufeae nye amefomea fe mɔkpɔkpɔ ɖeka kolia? Ha ka me tɔwoe lɔ̃a ame, eye wotsri aʋawɔwɔ? Kae nàyɔ?


text: 1 Paulo, Kristo Yesu fe apostolo to Mawu fe lɔlɔ̃nu me, kple mía nɔvi Timoteo, le esia ŋlɔm na Mawu fe hame si le Korinto, kpakple ame kɔkɔe siwo katã le Axaya blibo la katã:2 Amenuveve kple ŋutifafa si tso Mawu mía Fofo kple Afetɔ Yesu Kristo gbɔ la, woana mi.3 Woayra mía Afetɔ Yesu Kristo fe Mawu kple Fofo, ame si nye dɔmetɔtrɔwo fe Fofo kple akɔfafa katã fe Mawu,4 ame si faa akɔ na mí le míafe xaxa blibo la katã me, bene míato akɔfafa si Mawu tsɔ le akɔ fam na mía ŋutɔwoe la dzi afa akɔ na ame siwo le xaxa ɖe sia ɖe fomevi me tom la.5 Elabena ale si ko míafe fukpekpewo le Kristo la ta sɔ gbɔe la, nenema kee akɔfafa si míekpɔna to Kristo la dzi hã sɔ gbɔe.6 Ke míele xaxa me tom o, miafe akɔfafa kple ɖeɖekpɔkpɔ tae; alo wole akɔ fam na mí o, miafe akɔfafa, si akpe ɖe mia ŋu miado dzi le fu siwo ke míawo hã míekpena me, la tae.7 Ale mɔkpɔkpɔ si le mía si le mia gome la li ke sesĩe, esi míenyae be, ale si ko miekpɔa gome le fukpekpeawo me la, nenema kee miakpɔ gome le akɔfafa la hã me.8 Elabena nɔviwo, le xaxa si va mía dzi le Asia nuto me ŋuti la, míedi be wòanɔ manyamanya na mi o, be womimi mí ɖo wòwu tsɔtsɔ na mí, ale gbegbe be míegaka ɖe míafe agbetsitsi kura gɔ̃ hã dzi o.9 Le nyatefe me la, míese le mía ɖokui me be wotso kufia na mí. Eva eme alea, bene míagaɖo ŋu ɖe mía ɖokuiwo ŋu o, ke boŋ ɖe Mawu, ame si fɔa ame kukuwo ɖe tsitre, la ŋu.10 Eɖe mí tso nu gã sia gbegbe, si nye ku me, eye agaɖe mí; eye míele mɔ kpɔm nɛ be agaɖe mí geɖe wu.11 Miawo hã miate ŋu akpe ɖe mía ŋu to kokofofo ɖe mía ta me, bene ame geɖewo nada akpe ɖe mía ta, le nu si wotsɔ na mí dɔmenyotɔe le ame geɖewo fe gbedodoɖa ta la ŋuti.12 Elabena nu si ŋu míefoa adegbe ɖo lae nye esi, si ŋu míafe dzitsinya ɖia ɖase le: be míetsɔ kɔkɔenyenye kple anukwareɖiɖi si tso Mawu gbɔ la nɔ agbe le xexea me, vevietɔ le mia dome, eye menye to ŋutilã fe nunya me o, ke boŋ le Mawu fe amenuveve me.13 Elabena le nyatefe me la, míele nu bubu aɖeke ŋlɔm ɖo ɖe mi o, negbe nu siwo mienya nyuie alo nu siwo dzi mielɔ̃ ɖo la koe; eye mele mɔ kpɔm be mialɔ̃ ɖe wo dzi va se ɖe nuwuwu,14 abe ale si ko mielɔ̃ ɖe edzi hã, le mɔ aɖe nu be, ele be yewoafo adegbe le mía ta, abe ale si ko míawo hã míafo adegbe le mia ta le mía Afetɔ Yesu fe ŋkeke la dzi ene.15 Eya ta kakaɖedzi siae nɔ asinye esime meɖoe gbã be mava mia gbɔ, bene dzi nadzɔ mi zi evelia,16 eye ne meva to mia gbɔ vɔ la, mayi Makedonia, eye be matrɔ tso Makedonia agava mia gbɔ, eye miaɖom ɖa vie ne mayi Yudea.17 Esi meɖoe nenema tsã la, menye fefemee menɔ o ɖe, alo? Alo nu siwo meɖo ɖe tame la, ɖe meɖo wo le ŋutilã nu, si wɔe be nye nyawo nye “Ɛ̃, Ɛ̃,” gatrɔ zu “Ao, Ao” mahã?18 Gake esi wònye woate ŋu aɖo ŋu ɖe Mawu ŋu ta la, nya si míegblɔ na mi la menye Ɛ̃ ganye Ao o.19 Elabena Mawu fe Vi, Kristo Yesu, ame si woɖe gbefã le mia dome to mía kple Silvano kpakple Timoteo dzi, la menye Ɛ̃ ganye Ao o, ke boŋ Ɛ̃ zu Ɛ̃ le eyama gome.20 Elabena aleke gbegbee Mawu fe ŋugbedodowo ɖasɔ gbɔe o, wo katã wozu Ɛ̃ to eyama dzi. Eya ta eya dzi kee wogblɔa “Amen” na Mawu le hena Mawu fe ŋutikɔkɔe to mía dzi.21 Gake Mawue nye ame si ɖo kpe edzi be mía kple miawo míenye Kristo tɔ, eye eyae si ami na mí.22 Etsɔ efe nutrenu ɖo mía ŋu hã, eye wòna nu si ava va la fe kpeɖodzi sue aɖe mí, si nye gbɔgbɔ la, le míafe dziwo me.23 Azɔ mele Mawu yɔm, be wòanye ɖasefo ɖe nye ŋutɔ nye luʋɔ ŋu be, nublanui si mekpɔ na mi tae nyemeva Korinto haɖe o.24 Menye be míeɖua afetɔ ɖe miafe xɔse dzi o, ke boŋ míenye hadɔwɔlawo hena miafe dzidzɔkpɔkpɔ, elabena miafe xɔsee na miele tsitre.


text:
52 Zedekiya+ xɔ fe blaeve vɔ ɖekɛ, esime wòzu fia, eye wòɖu fia fe wuiɖekɛ le Yerusalem. Dadaa ŋkɔe nye Hamutal,+ eye wònye Yeremiya si tso Libna vinyɔnu.2 Ewɔ nu si nye vɔ̃ le Yehowa ŋkume, abe ale si Yehoyakim wɔ ene.+3 Esi Yehowa do dziku tae nu siawo dzɔ le Yerusalem kple Yuda va se ɖe esime wòɖe wo ɖa le efe ŋkuta.+ Eye Zedekiya dze aglã ɖe Babilon-fia ŋu.+4 Le Zedekiya fe fiaɖuɖu fe fe asiekelia me, le ɣleti ewolia fe ŋkeke ewolia dzi la, Babilon-fia Nebukadnezar* kple efe aʋakɔ bliboa ho ɖe Yerusalem ŋu. Woɖe to ɖee, eye wofu kpo ɖe eŋu godoo va kpe.+5 Woɖe to ɖe dua va se ɖe Fia Zedekiya fe fe wuiɖekɛlia me.6 Le ɣleti enelia fe ŋkeke asiekelia dzi la,+ dɔwuame la nu sẽ le dua me, eye nuɖuɖu aɖeke meli na dua me tɔwo o.+7 Mlɔeba woŋɔ dua fe gli, eye le zã me la, aʋawɔlawo katã to agbo si le gli eve dome le fia fe abɔ xa la fe mɔ hesi dzo, esime Kaldeatɔwo fo xlã dua; eye woto mɔ si ɖo ta Araba.+8 Ke Kaldeatɔwo fe aʋakɔa ti fia la yome, eye wova tu Zedekiya+ le Yeriko tagba, eye efe aʋakɔ bliboa ka le eŋu.9 Wolé fia la hekplɔe va Babilon-fia gbɔ le Ribla le Hamat-nyigba dzi eye wòdrɔ̃ ʋɔnui.10 Eye Babilon-fia wu Zedekiya viŋutsuwo le eŋkume, ewu Yuda-megãwo katã hã le afi ma le Ribla.11 Eye Babilon-fia gbã ŋku na Zedekiya,+ ede akɔblikunyowui, eye wòkplɔe yi Babilon hetsɔe de gaxɔ me va se ɖe efe kugbe.12 Le ɣleti atɔ̃lia fe ŋkeke ewolia dzi, si nye Babilon-fia Nebukadnezar* fe fe wuiasiekelia me la, fiaŋudzɔlawo fe amegã Nebuzaradan, si nye Babilon-fia fe dɔla, va Yerusalem.+13 Etɔ dzo Yehowa+ fe afe kple fia fe afe* kpakple afe siwo katã le Yerusalem, eye wòtɔ dzo afe gãwo katã hã.14 Kaldeatɔwo fe aʋakɔ blibo si le fiaŋudzɔlawo fe amegã ŋu la gbã Yerusalem gliwo katã fu anyi.+15 Ke fiaŋudzɔlawo fe amegã Nebuzaradan ɖe aboyo dukɔ la fe ame tsɛwo dometɔ aɖewo kple dukɔ la fe ame siwo wogblẽ ɖe megbe ɖe dua me. Ekplɔ ame siwo na ta heva Babilon-fia gbɔ kpakple aɖaŋudɔwɔla bibi susɔeawo hã dzoe.+16 Ke fiaŋudzɔlawo fe amegã Nebuzaradan gblẽ dukɔa me tɔ dahe aɖewo ɖi be woanye waingbledelawo kple dzizizidɔwɔlawo.+17 Kaldeatɔwo gbã akɔblisɔti+ siwo le Yehowa fe afe la me kple kekeawo+ kpakple akɔbligazɔ+ si le Yehowa fe afe la me, eye wolɔ akɔbli la yi Babilon.+18 Eye wotsɔ dzofilɔgbaawo, sofiawo, dzotsinuawo, agba goboeawo,+ kpluawo+ kple akɔblinu siwo katã wozãna na subɔsubɔdɔ wɔwɔ le gbedoxɔa me la dzoe.19 Fiaŋudzɔlawo fe amegã la lɔ gagbawo,+ dzoɖenuawo, agba goboeawo, dzofilɔgbaawo, akaɖitiawo,+ kpluawo kple vɔsagbaawo hã dzoe, sika nyuitɔ kple klosalo nyuitɔ wotsɔ wɔ nu siawo katãe.+20 Nu siwo Fia Salomo wɔ na Yehowa fe afe la: Sɔti eveawo, gazɔ gã la kple akɔblinyitsu wuieve+ siwo le gazɔ la te kple kekeawo ya fe akɔbli mele dada me o.21 Sɔtiawo dometɔ ɖe sia ɖe kɔ abɔklugui* wuienyi, eye ka abɔklugui wuieve ate ŋu akpee ɖo,+ efe titrime le asibidɛ ene* fe kekeme, eye to le eme.22 Akɔblie wotsɔ wɔ sɔti la fe tawoe; eye ta ɖeka fe kɔkɔme nye abɔklugui atɔ̃;+ gaɖɔ kple yevuboɖa siwo le ta la ŋu godoo va kpe katã nye akɔbli. Eye nu siawo tɔgbi kple yevuboɖaawo le sɔti evelia hã ŋu.23 Yevuboɖaawo le blaasieke vɔ ade le axawo dzi, eye yevuboɖaawo katã le alafa ɖeka le gaɖɔ la ŋu godoo va kpe.+24 Fiaŋudzɔlawo fe amegã la lé nunɔlawo fe tatɔ Seraya+ kple Zefaniya+ si nye nunɔla evelia kpakple agbonudzɔla etɔ̃awo hã.+25 Elé fiaŋume ɖeka si le aʋawɔlawo nu la le dua me kple fiaŋume adre siwo ŋu woke ɖo le dua me, kple aʋafia fe agbalẽŋlɔla, ame si yɔa dukɔ la ɖe aʋawɔwɔ ŋu, kpakple dukɔ la me ŋutsu blaade siwo wokpɔ le dua me.26 Fiaŋudzɔlawo fe amegã Nebuzaradan lé wo yi Babilon-fia gbɔ le Ribla.27 Eye Babilon-fia wu wo le Ribla+ le Hamat-nyigba dzi. Ale woɖe aboyo Yuda tso efe anyigba dzi.+28 Ame siwo Nebukadnezar* ɖe aboyoe la woe nye esi: le fe adrelia me la, eɖe aboyo Yudatɔ akpe etɔ̃ kple blaeve vɔ etɔ̃.+29 Le Nebukadnezar*+ fe fe wuienyilia me la, eɖe aboyo ame* alafa enyi blaetɔ̃ vɔ eve tso Yerusalem.30 Le Nebukadnezar* fe fe blaeve vɔ etɔ̃lia me la, fiaŋudzɔlawo fe amegã Nebuzaradan ɖe aboyo Yudatɔwo, wole ame* alafa adre blaene vɔ atɔ̃.+Ameawo* katã le akpe ene alafa ade.31 Le aboyoɖeɖe Yuda-fia Yehoyakin+ fe fe blaetɔ̃ vɔ adrelia me, le ɣleti wuievelia fe ŋkeke blaeve vɔ atɔ̃lia dzi la, Babilon-fia Evil-Merodak ɖe Yuda-fia Yehoyakin le gaxɔ me,* le fe si me wòzu fia.+32 Efo nu kplii tufafatɔe, eye wòɖoe ɖofe kɔkɔ wu fia bubu siwo katã le Babilon kplii.33 Eya ta Yehoyakin ɖe efe gaxɔmewuwo ɖi; eye wòɖua nu le fia la gbɔ ɣesiaɣi le efe agbemeŋkekewo katã me.34 Eye Babilon-fia naa nuɖuɖu si wòhiã gbe sia gbe lae le efe agbemeŋkekewo katã me va se ɖe efe kugbe.
Etenuŋɔŋlɔ
^ Egɔmeɖeɖe tẽe, “Nebukadrezar,” esia nye ŋkɔ Nebukadnezar ŋɔŋlɔ bubui.
^ Egɔmeɖeɖe tẽe, “Nebukadrezar,” esia nye ŋkɔ Nebukadnezar ŋɔŋlɔ bubui.


text:
2 MA KORINTOSE 8
Mitã Ara Wa Lobɔrɛ I Mi Situ Ame.
1Manyii, bobie sɔ mitsue ara wa i Ɣaa abualɛra ɔpia Makedonia mafɔɖedze ɔle fiɛ mabara. 2Mawe i ilainyɔ gu inyɛwe teteree ame. Atoa sɔ mapia i kusa siare ame ne, maɖi kayiri matã ara ku isoɣɔ. 3Loawo ita ɔsia ɔtã mi sɔ matã ara kumɛgɔ maawo. Loawo ɔɣɛ sɔ matã ara maɖodza kumɛgɔ i ma ɔle se kanya. I ma mɔmɔ kuɖɔɛ ame ne, 4matã bo iti teteree sɔ botã ma ɔri si ma wũ maɖi ma kayiribielea mate iki i karatã ame itã mafɔɖedze ma i Yudea. 5Boinyɔ ɔri botã nnɛ mabara ngbe kɔra. Maɖe katɔ̃ masu so matã Bosate, ne kama iki i Ɣaa kuɖɔɛ ame ne, masu so matã bo bo wũ. 6Nnɛgbe ɔso Tito gɔ losɛ karatã karabara gagbe karɔ̃ koko i mi ndɛ̃ ne, bopia wũ ɔtɔ sɔ ɔkɛlɛgu kã i katɔ̃ si ɔwiri. 7Miɔsɛ katɔ̃ i ira biara ame. Mi kafɔkaɖe gu ikaɖe gu inɔgba ɔɔyi, misɛ mipia kubɛ i ira biara ame fiɛ mito miɖɔɛ bo ana. Ne ɔso kiniɔ ne, minyɔ sɔ miasɛ katɔ̃ i abualɛra wagbe ibara ame ana.
8Iiɖe mmara miɖe nto lotã mi, ɣɛɛ maturi mama kubɛ ipia nto losɛ mi i katɔ̃ lonyɔ sɔ nda i mi kuɖɔɛ ɔsi. 9Miɣe Bosate Yesu Kristo abualɛra. Ranase ɔɖe fiɛ, ɣɛɛ mi ɔso ne, ɔkpese wɛrɛba sɔ miaki i ɔ̃ siwɛrɛba ame mikpese maranase.
10Wũ adzuni nɖe sɔ, karabara ga misɛ karɔ̃ ku igɔgɔwi ne, ialɛ sɔ miawiri kã. Mi nɖe maɖeakatɔ̃ ma lotã ara fiɛ mi kɔra loɖe katɔ̃ mibara adzuni wamɔ. 11Kiniɔ ne, ikote sɔ miawiri karabara ga karɔ̃ misɛ. Ɔtɔ gɔ ame misu misɛ karabara karɔ̃ ne, misu ɔ̃ ame miwiri kã ala ara wa miba kiniɔ. 12Alasɔ si iɖe mi kuɖɔɛ sɔ miatã ara ne, Ɣaa aafɔ nnɛ mitã, iiɖe nnɛ miina.
13-14Iiɖe ɔbie loto sɔ si lopia mi ato lobua gɔ nto lobɛrɛkɛ mawɛ̃ are. Ɣɛɛ si ato iibaɖo kuwɛ̃ ne, mibuai ma kiniɔ gɔ miba, iyɔ ɔwi gɔ mi wũ miabo i imɔrɛ̃ ame ne, ma wũ maɔbuai mi, iyɔ ira biara ɔɔkote. 15Lɛ kumɛgɔ matsɛrɛ mapia i Ɔko sekelea ame sɔ, “Ngɔ losa ara gbodzoo kanya iife ina fiɛ ngɔ lona kɛkɛĩ ɔ̃ wũ ɔ̃ ɔkpɛ iife ikoso.”
Masese Tito Gu Mawɛ̃ Korinto.
16Siba boapɛ Ɣaa sɔ ɔtã Tito ɔpia so kubɛ sɔ ɔ̃abuai mi lɛ bo ame. 17Gɔ boɣere wũ sɔ ɔba mi kɔrɛ si ɔ̃abuai mi ne, ɔtɔrã ala iɖe ɔ̃ kuɖɔɛ koko sɔ ɔ̃aba. 18Boto bopia ma gu bo ɔnyii ɔwɛ̃ gɔ i mafɔɖedze akuri ɔɖuɖu sɛ male ala kumɛgɔ ɔsɛ ɔpia kubɛ i Itɔ̃me Bielea iɣɛ ame. 19Ibua i nwagbe ɔɖuɖu iso ne, mafɔɖedze akuri ɔɖi wũ sɔ ɔsiai bo i abualɛra karabara gagbe ibara ame. Karabara gagbe ne, ɔbara boto bobara sɔ si boɖi Bosate ile gu bo kuɖɔɛ gɔ boba sɔ boabuai bote.
20Boto bodzuɛ̃ so sɔ boibatã kuwɛ̃ ɔɖe ika i kumɛgɔ bobara karatã ga i maturi ɔɖi kayiri matã iso. 21Bo adzuni nɖe sɔ boabara nnɛ nlɛ i maturi gu i Bosate ɔɖuɖu anɔ.
22Ne ɔso boto bopia bo ɔnyii gɔgbe bosiaira ma ne. Boɔkere wũ bonyɔ i siri agbãagbã iso fiɛ bonya sɔ ɔsɛ ɔpia kubɛ gbaã. Ibua i ne iso ne, ɔbua ɔfɔ mi ɔɖe gbaã ne ɔso ɔto ɔbie sɔ ɔ̃abuai mi ne. 23I Tito wũ burise kasɛ ne, marabaradze laa boɖe i mi ndɛ̃. Manyii tsɔra ne, mafɔɖedze akuri kanya maba fiɛ masɛ mawarɛ Kristo. 24Miɖi mi kuɖɔɛ mite ma si mafɔɖedze ɔɖuɖu aatsue sɔ iiɖe ndamu siefe boto boɖe i mi iso.


text: 12 Azɔ hã, ete nufofo na wo to kpɔɖeŋuwo me be: “Ame aɖe de waingble, eye wòtɔ kpɔ fo xlãe, ewɔ wainfiãfe ɖe eme, eye wòtu xɔ kɔkɔ aɖe ɖe eme, eye wòtsɔe de asi na agbledela aɖewo, eye wòzɔ mɔ yi duta.2 Ke esi nuŋeɣi ɖo la, edɔ efe kluvi ɖeka ɖe agbledelaawo gbɔ, be wòaxɔ waingble la me kutsetse aɖewo tso agbledelaawo gbɔ avae.3 Ke wolée, foe, eye wogbugbɔe ɖo ɖa asi fuflui.4 Eye wògadɔ kluvi bubu ɖe wo gbɔ; eye woxlã nu ɖe ta na eya hedo vloe.5 Eye wògadɔ kluvi bubu, ke wowu eya; egadɔ bubu geɖewo, gake wofo wo dometɔ aɖewo, eye wowu wo dometɔ aɖewo hã.6 Ame ɖeka ganɔ esi, si nye via si gbɔ melɔ̃a nu le o. Mlɔeba la, edɔe ɖe wo gbɔ gblɔ be, ‘Woabu vinyea ya.’7 Gake agbledela mawo gblɔ le wo nɔewo dome be: ‘Ame siae nye domenyila la. Miva ne míawui, ne domenyinu la nazu mía tɔ.’8 Ale wolée hewui, eye wokɔe fu gbe ɖe waingble la godo.9 Nu kae waingbletɔa awɔ? Ava, eye wòatsrɔ̃ agbledelaawo, eye wòatsɔ waingble la ade asi na ame bubuwo.10 Ðe miexlẽ ŋɔŋlɔ sia kpɔ oa, be, ‘Kpe si xɔtulawo gbe la, esiae va zu dzogoedzikpe vevitɔ.11 Yehowa gbɔe esia tso va eme, eye wònye nukunu le míafe ŋkuwo me’?”12 Ale wote mɔnudidi le ale si woawɔ alée ŋu, gake wonɔ vɔvɔ̃m na ameha la, elabena wokpɔe dze sii be yewo tae wòwɔ kpɔɖeŋua ɖo. Eya ta wogblẽe ɖi hedzo.13 Emegbe wodɔ Farisitɔwo kple Herodes habɔbɔ me nɔlawo dometɔ aɖewo ɖe egbɔ, be woalée le efe nufo me.14 Esi ame siawo va la, wogblɔ nɛ be: “Nufiala, míenyae be ètoa nyatefe, eye mèdea ame dzi o, elabena mèwɔa nu ɖe ame fe gotagome dzedzeme nu o, ke boŋ èfiaa Mawu fe mɔ la le nyatefea nu: Ðe se ɖe mɔ be míaxe adzɔ na Kaisaroa, alo se meɖe mɔ o?15 Ðe wòle be míaxee loo alo mele be míaxee o?” Esi wòkpɔ wofe alakpanuwɔwɔa la, egblɔ na wo be: “Nu ka tae miele teyem kpɔ? Mitsɔ denario ɖeka vae nam makpɔ.”16 Wotsɔ ɖeka vae. Eye wògblɔ na wo be: “Ame ka fe nɔnɔmetata kple nuŋɔŋlɔ ye nye esia?” Wogblɔ nɛ be: “Kaisaro tɔe.”17 Eya ta Yesu gblɔ be: “Mitsɔ nu siwo nye Kaisaro tɔ la na Kaisaro, gake nu siwo nye Mawu tɔ la, na Mawu.” Eye efe nu wɔ nuku na wo.18 Azɔ Zadukitɔwo va egbɔ, ame siwo gblɔna be tsitretsitsi aɖeke meli o, eye wotsɔ nyabiase sia ɖo eŋkume be:19 “Nufiala, Mose ŋlɔ ɖi na mí be ne ame aɖe nɔviŋutsu ku, eye wògblẽ srɔ̃ ɖi, gake megblẽ vi aɖeke ya ɖi o la, ele be nɔvia naxɔ nyɔnua aɖe, eye wòado fome ɖi na nɔvia.20 Nɔviŋutsu adre aɖewo nɔ anyi; eye gbãtɔa ɖe srɔ̃, gake esi wòku la, megblẽ vi aɖeke ɖi o.21 Eye evelia ɖe nyɔnua, gake eya hã ku esi megblẽ vi aɖeke ɖi o, eye etɔ̃lia hã nenema ke.22 Eye wo ame adre la dometɔ aɖeke megblẽ vi aɖeke ɖi o. Mlɔeba la, nyɔnu la hã va ku.23 Le tsitretsitsia me ɖe, wo dometɔ ka srɔ̃ wòanye? Elabena wo ame adre la katã ɖee kpɔ.”24 Yesu gblɔ na wo be: “Ðe menye esia tae mieda fu, elabena mienya Ŋɔŋlɔawo alo Mawu fe ŋusẽ la oa?25 Elabena ne wofɔ tso ame kukuwo dome la, ŋutsuwo meɖea srɔ̃ o, eye wometsɔa nyɔnuwo nana be woaɖe o, ke boŋ wonɔna abe mawudɔla siwo le dzifo ene.26 Gake le ame kukuwo ŋuti, be woafɔ ɖe tsitre la, ɖe miexlẽe le Mose fe agbalẽa me kpɔ, le ŋuve ŋuti nuŋlɔɖia me, ale si Mawu gblɔ nɛ be: ‘Nyee nye Abraham fe Mawu kple Isak fe Mawu kple Yakob fe Mawu’ oa?27 Menye ame kukuwo fe Mawue wònye o, ke boŋ agbagbeawo tɔe. Mieda fu ŋutɔ.”28 Ke esi agbalẽfialawo dometɔ ɖeka si va hesee wonɔ nya ʋlim la, nyae be eɖo eŋu na wo nyuie la, ebiae be: “Se kae nye gbãtɔ le wo katã dome?”29 Yesu ɖo eŋu be: “Gbãtɔe nye, ‘Oo Israel, see, Yehowa mía Mawu la, Yehowa ɖeka koe,30 eye ele be nàlɔ̃ Yehowa wò Mawu, kple wò dzi blibo kple wò luʋɔ blibo kple wò tamesusu blibo kpakple wò ŋusẽ blibo.’31 Eveliae nye esi, ‘Ele be nàlɔ̃ hawòvi abe wò ŋutɔ ɖokuiwò ene.’ Se bubu aɖeke meli si lolo wu esiawo o.”32 Agbalẽfiala la gblɔ nɛ be: “Nufiala, ègblɔe nyuie le nyatefe la nu be, ‘Ðeka koe wònye, eye bubu aɖeke megali o, negbe Eya ko’;33 eye be woalɔ̃e kple ame fe dzi blibo kple ame fe gɔmesese blibo kple ame fe ŋusẽ blibo, eye be woalɔ̃ ame havi abe ame ɖokui ene alea la, exɔ asi sãsãsã wu numevɔsawo kple vɔsasawo katã.”34 Esi Yesu kpɔ be eɖo nyaa ŋu nunyatɔe la, egblɔ nɛ be: “Mèle adzɔge tso Mawu fiaɖufe la gbɔ o.” Ke dzi megaɖo ame aɖeke fo be wòabia nya bubu aɖekee o.35 Gake esi Yesu nɔ nyaa ŋu ɖom la, ete gbɔgblɔ, abe ale si wòfia nui le gbedoxɔa me ene be: “Aleke wɔ agbalẽfialawo gblɔna be David vie Kristo la nye?36 David ŋutɔ gblɔ to gbɔgbɔ kɔkɔe la dzi be: ‘Yehowa gblɔ na nye Afetɔ be: “Bɔbɔ nɔ anyi ɖe nye nuɖusi me, va se ɖe esime matsɔ wò futɔwo ade wò afɔ te.”’37 David ŋutɔ yɔe be ‘Afetɔ,’ ke aleke wòdzɔe be wònye via?”Eye ameha gã la nɔ to ɖomee dzidzɔtɔe.38 Eye le efe nufiafia me la, eyi edzi gblɔ be: “Mikpɔ mia ɖokui dzi nyuie le agbalẽfiala siwo dina be yewoanɔ awu ʋlayawo me anɔ tsatsam, eye wolɔ̃a gbedonamewo le asi me,39 kple ŋgɔgbezikpuiwo dzi nɔnɔ le fufofewo, kpakple bubunɔfewo nɔnɔ le fiẽnuɖufewo la ŋu.40 Woawoe nye ame siwo baa ahosiwo hexɔa wofe afewo le wo si, eye wowɔa ameŋkumenu nɔa gbe legbewo dom ɖa; ame siawo fe ʋɔnudɔdrɔ̃ le sesẽ ge wu.”41 Eye wòbɔbɔ nɔ anyi dze ŋgɔ nudzɔɖakawo, eye wòte ŋkuléle ɖe ale si amewo nɔ ga dam ɖe nudzɔɖakawo mee ŋu; eye kesinɔtɔ geɖewo tsɔ gaku geɖe nɔ wo me dem.42 Azɔ ahosi dahe aɖe va de gaku sue eve, siwo fe home le sue ŋutɔ la, eme.43 Eya ta eyɔ efe nusrɔ̃lawo va eɖokui gbɔ gblɔ na wo be: “Vavã mele egblɔm na mi be, nu si ahosi dahe sia tsɔ de eme la sɔ gbɔ wu esi ame mawo katã de nudzɔɖakaawo me;44 elabena wo katã wotsɔ nu siwo le wo si la fe ɖe ko va de eme, gake eya tso efe ahedada me tsɔ nu siwo katã le esi, si nu wòanɔ agbe ɖo la, de eme.”


text:
TA 13
Fiaɖufegbefãɖelawo Ʋlia Wo Ðokuiwo Ta Le Ʋɔnu
1, 2. (a) Aleke subɔsubɔhakplɔlawo tso ɖe gbefãɖeɖedɔa ŋui, gake nu kae apostoloawo wɔ? (b) Esi wode se na apostoloawo be woagaɖe gbefã azɔ o la, nu ka tae womewɔ ɖe edzi o?
ƑE 33 M.Ŋ. fe Pentekoste dzie woɖo Kristo hame gbãtɔ anyi le Yerusalem. Kwasiɖa ʋɛ aɖewo ko le ema megbe la, Satana va dze wo dzi. Ekpɔe be ɣeyiɣi ma sɔ na ye nyuie ŋutɔ, elabena hamea metsi haɖe o. Edi be yeabu mo nɛ hafi wòava yi tsitsi ge ahasẽ ŋu. Eya ta eto mɔ aɖe dzi na subɔsubɔhakplɔlawo ɖo asi Fiaɖufegbefãɖeɖedɔa dzi enumake. Gake apostoloawo yi edzi ɖe gbefã dzinɔamefotɔe, si wɔe be ŋutsu kple nyɔnu geɖewo va “xɔ Afetɔ la dzi se.”—Dɔw. 4:18, 33; 5:14.
2 Esia ku dzi na tsitretsiɖeŋulawo eye wogatso ɖe wo ŋu ake helé apostoloawo katã de gaxɔ me. Gake le zã me la, Yehowa dɔ mawudɔla aɖe wòva ʋu gaxɔa fe ʋɔtruwo na wo, eye kaka ŋu nake la, woawoe nye ema gale gbefã ɖem! Wogalé wo ake hekplɔ wo yi dziɖulawo ŋkume, eye wotso wo nu be woda se si wode be woagaɖe gbefã azɔ o la dzi. Apostoloawo ɖo eŋu dzinɔamefotɔe be: “Ele be míaɖo to Mawu abe dziɖula ene wu amewo.” Esia na dziɖulawo do dɔmedzoe vevie hedi be “yewoawu” apostoloawo. Gake le ɣeyiɣi vevi ma me la, Sefiala Gamaliel si ŋu wodea bubui ŋutɔ la de nu nyaa me hexlɔ̃ nu dziɖulawo be: “Mikpɔ mia ɖokui dzi nyuie . . . Migade nu ame siawo fe nya me o, ke boŋ miɖe asi le wo ŋu.” Nukutɔe la, dziɖulawo wɔ ɖe efe aɖaŋuɖoɖoa dzi, eye woɖe asi le apostoloawo ŋu. Nu kae nutefewɔla siawo wɔ? Vɔvɔ̃manɔmee la, “woyi edzi nɔ nu fiam henɔ nya nyui la gblɔm le Kristo la, si nye Yesu, ŋu madzudzɔmadzudzɔe.”—Dɔw. 5:17-21, 27-42; Lod. 21:1, 30.
3, 4. (a) Tso gbe aɖe gbe ke la, mɔ ka dzie Satana tona dzea Mawu fe amewo dzi? (b) Nu kawo mee míadzro le ta sia kple eve siwo kplɔe ɖo me?
3 Senya ma si wotsɔ ɖe apostoloawo ŋu le fe 33 M.Ŋ. mee nye dziɖulawo fe tsitretsiɖeŋu gbãtɔ ɖe Kristo hamea ŋu, gake mese ɖe ema ko dzi o. (Dɔw. 4:5-8; 16:20; 17:6, 7) Le míafe ɣeyiɣia hã me la, Satana gakpɔtɔ le dzo flɔm ɖe ame siwo tsi tsitre ɖe tadedeagu vavãtɔ ŋu la te be woafoe ɖe dziɖulawo nu woaɖo asi míafe gbefãɖeɖedɔa dzi. Tsitretsiɖeŋulawo tsɔ nya vovovowo ɖe Mawu fe amewo ŋu. Esiawo dometɔ ɖekae nye be míedea zitɔtɔ amewo dome alo be míenye dzredilawo. Bubue nye be míenye ame siwo dzea aglã ɖe dziɖuɖu ŋu. Wogagblɔna hã be asitsadɔe míafe gbefãɖeɖedɔa nye. Ne mía nɔviwo kpɔe be esɔ la, wotsɔa nya siawo yia ʋɔnui heɖenɛ fiana be nutsotso siawo dometɔ aɖeke menye nyatefe o. Nu kawoe do tso nya siwo wotsɔ yi ʋɔnu va yi la me? Aleke nyametsotso siwo ʋɔnudrɔ̃fewo wɔ fe aɖewo va yi la le vi ɖem na wò egbeae? Mina míadzro ʋɔnudrɔ̃nya siawo dometɔ ʋɛ aɖewo me ne míakpɔ ale si esia kpe ɖe mía ŋu le “nya nyui la ta ʋiʋli kple eɖoɖo anyi le se nu” me la ɖa.—Flp. 1:7.
4 Míadzro ale si míeʋli gome si le mía si be míaɖe gbefã nya nyuia tae la me le ta sia me. Le ta eve siwo akplɔ esia ɖo me la, míadzro ale si míeʋli míafe akpaɖekedzimademade kple ale si wòle vevie be míanɔ agbe ɖe Fiaɖufea fe dzidzenuwo nu ta le ʋɔnui hã me.
Dzredilawoe Wonyea, Alo Mawu Fiaɖufea Taʋlila Wɔnutefewoe?
5. Nu ka tae wolé Fiaɖufegbefãɖela geɖewo le fe 1930-awo fe nuwuwu lɔfo, eye afɔ kae ame siwo nɔ ŋgɔ xɔm le habɔbɔa me la nɔ ɖoɖo wɔm be yewoaɖe?
5 Le fe 1930-awo fe nuwuwu lɔfo la, United States fe dugã kple nuto geɖe dziɖulawo dze agbagba be yewoazi Yehowa Ðasefowo dzi woaxɔ mɔɖegbalẽ alo mɔɖeɖe le setɔwo gbɔ hafi awɔ wofe gbefãɖeɖedɔa. Gake mía nɔviwo meyi ɖaxɔ mɔɖegbalẽ aɖeke o. Wonya be ne yewoxɔ mɔɖegbalẽ hã la, woagate ŋu ate fli ɖe eme, eye woxɔe se hã be dziɖuɖu aɖeke mekpɔ mɔ abia be Kristotɔwo naxɔ mɔɖeɖe tso yewo gbɔ hafi awɔ ɖe Yesu fe se si wòde be woaɖe gbefã Fiaɖufea la dzi o. (Marko 13:10) Esia wɔe be wolé Fiaɖufegbefãɖela alafa geɖewo. Eya ta ame siwo nɔ ŋgɔ xɔm le habɔbɔa me la nɔ ɖoɖo wɔm be yewoatsɔ nyaa ayi ʋɔnui. Wodi be yewoaɖee afia be Dziɖuɖua le subɔsubɔblɔɖe xɔm le Ðasefowo si madzemadzee. Eva dzɔ be le fe 1938 me la, nudzɔdzɔ aɖe fɔ ʋɔnudrɔ̃nya vevi aɖe ɖe te, si me tsonuawo aɖe vi na Yehowa fe amewo ɖaa. Nu kae dzɔ?
6, 7. Nu kae dzɔ ɖe Cantwell fomea dzi?
6 Le Braɖa ŋdi, April 26, 1938 dzi la, Newton Cantwell, si xɔ fe 60, kple srɔ̃a Esther kpakple wo viŋutsu etɔ̃ siwo nye Henry, Russell, kple Jesse woyi gbefã ɖe ge le du si nye New Haven, si le Connecticut la me. Wo ame atɔ̃awo katã wonye mɔɖela veviwo. Le nyatefe me la, wonya be ate ŋu adzɔ be yewomagbɔ va afe me gbe ma gbe o. Nu ka tae? Kpovitɔwo lé wo zi geɖe va yi, eya ta ele susu me na wo be woagate ŋu alé yewo ake. Gake ema meɖe dzi le Cantwell fomea fo be woagaɖe gbefã Fiaɖufegbedeasia o. Ʋu evee wotsɔ yi New Haven dua me. Newton ku fomea fe ʋu si me agbafomɔ̃wo kple Biblia srɔ̃gbalẽwo le taŋ, eye Henry si xɔ fe 22 hã ku ʋu evelia, si tame nyasemɔ̃ le. Abe ale si wòle susu me na wo xoxo ene la, mede gafofo aɖeke hafi kpovitɔwo va do ɖe wo dzi o.
7 Wolé Russell si xɔ fe 18 gbã, emegbe wolé Newton kple srɔ̃a Esther hã. Jesse si xɔ fe 16 ya nɔ adzɔge vie, eya ta enɔ ekpɔm esime kpovitɔwo kplɔ edzilawo kple nɔviaŋutsua dzoe. Henry nɔ gbefã ɖem le dua fe akpa bubu, eya ta Jesse ɖeka koe tsi afi ma. Ke hã, etsɔ efe agbafomɔ̃a heyi gbefãɖeɖedɔa dzi. Katolikotɔ eve aɖewo lɔ̃ be Jesse nafo Nɔviŋutsu Rutherford fe nufo si fe tanyae nye “Futɔwo” la le agbafomɔ̃a dzi na yewo. Gake esi ŋutsuawo nɔ to ɖom nufoa la, wodo dɔmedzoe vevie eye wodi be yewoafo Jesse. Jesse wɔ nu tufafatɔe hedzo le wo gbɔ kpoo, gake etefe medidi hafi kpovitɔwo va lée o. Alea wòdzɔe be Jesse hã va do ɖe gaxɔ me. Kpovitɔawo metsɔ nya aɖeke ɖe Nɔvinyɔnu Cantwell ŋu o, gake wotsɔ nya ɖe Nɔviŋutsu Cantwell kple viawo ya ŋu. Ke hã, woɖe mɔ woda megbe na wo gbe ma gbe woɖe asi le wo ŋu kple susu be woava drɔ̃ nyaa emegbe.
8. Nu ka tae wobu fɔ Jesse Cantwell le ʋɔnu be enye dzredila?
8 Ɣleti ʋɛ aɖewo megbe, le September 1938 me la, wohe Cantwell fomea yi ʋɔnu, le New Haven. Wobu fɔ Newton, Russell, kple Jesse be wole nu dzɔm le amewo si evɔ womexɔ mɔɖegbalẽ hafi o. Wotsɔ nyaa yi Connecticut Ʋɔnudrɔ̃fe Kɔkɔtɔ wogbugbɔ drɔ̃e, gake wogabu fɔ Jesse ya be ele zitɔtɔ dem amewo me, alo be ele dzre dim le amewo ŋu. Nu ka tae? Katolikotɔ eve siwo ɖo to nufo si wolé ɖe mɔ̃a dzi la va ɖi ɖase le ʋɔnudrɔ̃fea be wodo nu ɖe yewofe subɔsubɔhaa gbɔ le nufoa me eye be esia nye dzredidi le yewo ŋu. Be woaɖee afia be fɔbubu sia mele etefe o la, nɔvi siwo le ŋgɔ xɔm le habɔbɔa me la bia be Amerika fe Ʋɔnudrɔ̃fe Kɔkɔtɔ, si nye ʋɔnudrɔ̃fe kɔkɔtɔ kekeake le dukɔa me la, nagbugbɔ nyaa adrɔ̃ na yewo.
9, 10. (a) Afia kae Amerika Ʋɔnudrɔ̃fe Kɔkɔtɔ tso le nya si wotsɔ ɖe Cantwell fomea ŋu me? (b) Aleke afiatsotso ma le vi ɖem na mí egbeae?
9 Tso March 29, 1940 dzi la, Ʋɔnudrɔ̃lagã Charles E. Hughes kple ʋɔnudrɔ̃la enyi bubuwo woɖo to se Nɔviŋutsu Hayden Convington, si nye Yehowa Ðasefowo fe lɔya la fe numeɖeɖewo. * Esi Connecticut lɔyaa hã va nɔ nu me ɖem henɔ agbagba dzem be yeaɖo kpe edzi be Ðasefowo nye dzredilawo la, ʋɔnudrɔ̃lawo dometɔ ɖeka biae be: “Ðe menye nyatefe be gbedeasi si Kristo Yesu ɖe gbefãe la mevivi amewo nu le efe ɣeyiɣia me oa?” Lɔyaa ɖo eŋu be: “Ɛ̃, nyatefee, eye ne maɖo ŋku edzi nyuia, Biblia gblɔ nu si amewo tu kplii le efe gbefãɖeɖedɔa ta hã.” Aleke gbegbe lɔyaa fe nya siawo ɖe ha wo ɖokuiwoe nye esi! Le manyamanya me la, etsɔ Ðasefowo sɔ kple Yesu, eye wòtsɔ dukɔa sɔ kple ame siwo bu fɔ Yesu madzemadzee. Le May 20, 1940 dzi la, ʋɔnudrɔ̃lawo katã tsɔ nu sɔsɔe tso afia na Ðasefowo be wofe nya dzɔ.
10 Nu kae ɖe dzesi le Ʋɔnudrɔ̃fea fe afiatsotso sia ŋu? Ena subɔsubɔblɔɖe geɖe va su dukɔa me viwo si, eye nutodziɖula alo dziɖuɖumegã aɖeke megakpɔ mɔ awɔ se be yeatsɔ axe mɔ ɖe amewo fe subɔsubɔblɔɖe nu o. Ʋɔnudrɔ̃lawo kpɔe hã be Jesse fe nuwɔna aɖeke meɖee fia “be ele . . . dzre dim alo le zitɔtɔ dem amewo me o.” Eya ta afiatsotsoa ɖo kpe edzi eme kɔ fãa be Yehowa Ðasefowo menye dzredilawo o. Aʋadziɖuɖu gã ka gbegbee nye esi Mawu fe amewo kpɔ! Aleke afiatsotso sia gakpɔtɔ le vi ɖem na mí egbeae? Lɔya aɖe si nye Ðasefo gblɔ be: “Subɔsubɔ faa fe ablɔɖe si su mía si la na be míeɖea gbefã míafe mɔkpɔkpɔa na amewo le míafe nutoa me esi míegavɔ̃na be woava lé mí madzemadzee o.”
Aglãdzelawoe Wonyea, Alo Nyatefea Ƒe Gbefãɖelawoe?
11. Traktmamadɔ tɔxɛ kae mía nɔviwo wɔ le Canada, eye nu ka tae?
11 Le fe 1940-awo me la, Yehowa Ðasefo siwo le Canada hã do go tsitretsiɖeŋu sesẽwo. Eya ta le fe 1946 me la, be mía nɔviwo nana amewo nanya ale si gbegbe dziɖuɖua le wofe subɔsubɔblɔɖe tem ɖe toe la, wota trakt aɖe si fe tanyae nye Quebec Ƒe Fuléle Mawu Kple Kristo Kpakple Ablɔɖe Nye Canada Katã Ƒe Ŋukpe (si le yevugbe me), eye wowɔ ɖoɖo be nɔviwo natsɔ ŋkeke 16 sɔŋ amae le dukɔa me. Enye axa ene fe trakt aɖe si klo nu le ale si subɔsubɔhakplɔlawo de dzo amewo me wowɔ anyra ɖe mía nɔviwo ŋu, ale si kpovitɔwo sẽ ŋuta le wo ŋu, kple ale si nu vlo wɔhawo va dzea wo dzi le Quebec nutoa me la dzi keŋkeŋ. Trakt la gblɔ kpee be: “Va se ɖe fifia, wogakpɔtɔ le Yehowa Ðasefowo lém madzemadzee. Yehowa Ðasefowo fe nya siwo wotsɔ yi ʋɔnu le Greater Montreal dugãa me la ade 800 sɔŋ.”
12. (a) Aleke tsitretsiɖeŋulawo wɔ nu ɖe traktmama- dɔa ŋui? (b) Nya kae wotsɔ ɖe mía nɔviawo ŋu? (Kpɔ etenuŋɔŋlɔa hã.)
12 Le adaŋudede kple Roma Katoliko Papatenɔla Villeneuve megbe la, Quebec dziɖuɖumegãwo fe tatɔ Maurice Duplessis ho “aʋa si me nublanuikpɔkpɔ mele o” ɖe Ðasefowo ŋu le trakt sia mama ta. Etefe medidi o, Ðasefowo fe nya siwo yi ʋɔnu la dzi ɖe edzi zi gbɔ zi eve, tso 800 va ɖo 1,600 sɔŋ. Nɔvinyɔnu mɔɖela aɖe gblɔ be: “Zi ale si nu kpovitɔwo lé mí la sɔ gbɔ ale gbegbe be míagate ŋu axlẽe o.” Wotsɔ nya ɖe Ðasefo siwo wolé wole trakt-awo mam la ŋu be wole “aglãdzenya kple ameŋugblẽnya vɔ̃ɖi” kakam. *
13. Ame kawo ŋue aglãdzedze ɖe dziɖuɖu ŋu fe nya gbãtɔ si wodrɔ̃ la ku ɖo, eye nyametsotso kae ʋɔnudrɔ̃fea wɔ?
13 Le fe 1947 me la, wodrɔ̃ aglãdzedze ɖe dziɖuɖu ŋu fe nya gbãtɔ le ʋɔnu. Eku ɖe Nɔviŋutsu Aimé Boucher kple vianyɔnu eve siwo nye Gisèle, si xɔ fe 18 kple Lucille, si xɔ fe 11 la ŋu. Wokpɔ gome le traktmamadɔa me le tefe si te ɖe wofe afe ŋu le Quebec fe anyiehe tonutowo me, gake wofe nuwɔna aɖeke meɖee fia be wonye aglãdzela sedzidalawo o. Nɔviŋutsu Boucher nye ame fatu kple ɖokuibɔbɔla si media nya o, ke boŋ eléa fɔ ɖe dɔ ŋu wɔna le efe agble sue si te ɖe wofe afea ŋu la me, eye wòdoa sɔ si ŋu agbatsɔkeke le la yia dua me ɣeaɖewoɣi. Ke hã, efe fomea hã le ame siwo ŋu wowɔ nu madzɔmadzɔ siwo ŋu wofo nu tsoe le trakt la me ɖo la dome. Togbɔ be kpeɖodziwo ɖee fia le nyaa drɔ̃ɣi be Boucher fomea meɖi fɔ o hã la, ʋɔnudrɔ̃laa, si lé fu Ðasefowo la, gbe lɔlɔ̃ ɖe edzi. Ke boŋ ede ame siwo tsɔ nya ɖe Boucher fomea ŋu la dzi be aglãdzenyawo le trakt si womaa me, eya ta ele be yeabu fɔ wo. Nu si ʋɔnudrɔ̃laa fe nya siawo fia koe nye be: Agɔdzedzee wònye be woato nyatefe! Ebu fɔ Aimé kple Gisèle be wokaka aglãdzenya kple ameŋugblẽnya vɔ̃ɖi, eye wotu Lucille ɖevi sue la hã ɖe gaxɔ me ŋkeke eve sɔŋ. Nɔviawo bia be Canada fe Ʋɔnudrɔ̃fe Kɔkɔtɔ nagbugbɔ nyaa adrɔ̃ na yewo, eye wolɔ̃ ɖe edzi.
14. Aleke Quebec nɔviawo wɔ nu le yometiti fe ɣeyiɣiawo me?
14 Le ɣeyiɣi mawo me la, togbɔ be wogakpɔtɔ dzea mía nɔviŋutsu kple nɔvinyɔnuwo dzi le Quebec hã la, woyi edzi tsɔ dzinɔamefo ɖe gbefã Fiaɖufegbedeasia, eye nu nyui geɖewo do tso eme. Le fe ene megbe, tso esime wodze trakt la mama le fe 1946 me la, Ðasefo siwo le Quebec fe xexlẽme dzi ɖe edzi tso 300 va ɖo 1,000 sɔŋ! *
15, 16. (a) Nyametsotso kae Canada Ʋɔnudrɔ̃fe Kɔkɔtɔ wɔ le nya si wotsɔ ɖe Boucher fomea ŋu me? (b) Aleke nyametsotso sia ɖe vi na mía nɔviwo kple ame bubuwo siaa?
15 Le June 1950 me la, Canada Ʋɔnudrɔ̃fe Kɔkɔtɔa fe ʋɔnudrɔ̃la asiekeawo katã nɔ anyi ɖe Aimé Boucher fe nyaa ŋu. Ɣleti ade megbe, le December 18, 1950 dzi la, Ʋɔnudrɔ̃fea tso afia be Ðasefowo tɔ dzɔ. Nu ka tae? Nɔviŋutsu Glen How, si nye Ðasefoawo fe lɔya la ɖe nu me be Ʋɔnudrɔ̃fea lɔ̃ ɖe numeɖeɖe siwo yewona la dzi be, “be woadze aglã ɖe dziɖuɖu ŋu” bia be woaflɔ dzo ɖe amewo te be woawɔ ʋunyaʋunya alo atso ɖe dziɖuɖua ŋu. Gake “dzodede amewo me nenema fe nya aɖeke menɔ trakt la me o, eya ta emenyawo nye nufofo faa fe ablɔɖe si ŋu se ɖe mɔ ɖo.” Nɔviŋutsu How gblɔ kpee be: “Mekpɔ Yehowa fe asi le nya sia me, eyae na míeɖu aʋaa dzi.” *
16 Ɛ̃, aʋadziɖuɖu gã aɖee Ʋɔnudrɔ̃fe Kɔkɔtɔa fe nyametsotso sia nye na Mawu Fiaɖufea vavã. Nyametsotso vevi sia na wote fli ɖe aglãdzedze ŋuti nya 122 bubu siwo katã wotsɔ ɖe Quebec nɔviawo ŋu le ʋɔnu la me! Nyametsotso sia na hã be ablɔɖe su Canada kple Commonwealth dukɔwo me viwo si azɔ be woafo nu faa ne wokpɔe be dziɖuɖua ɖe afɔ aɖe si mesɔ o. Azɔ hã, aʋadziɖuɖu sia ŋe kɔ le nugbe si Quebec Sɔlemehaa kple dziɖuɖua wofo takpli ɖo be yewoate Yehowa Ðasefowo fe subɔsubɔblɔɖe ɖe to la nu. *
Asitsalawoe Wonyea, Alo Mawu Fiaɖufea Ƒe Gbefãɖela Dovevienuwoe?
17. Se kae dziɖuɖu aɖewo dina be yewoatsɔ akplɔ míafe gbefãɖeɖedɔa?
17 Abe Kristotɔ gbãtɔwo ene la, Yehowa subɔla siwo li egbea hã ‘metsɔa Mawu fe nya la tsaa asi o.’ (Mixlẽ 2 Korintotɔwo 2:17.) Ke hã, dziɖuɖu aɖewo dina be yewoatsɔ se siwo ku ɖe asitsatsa ŋu la akplɔ míafe subɔsubɔdɔa hã. Mina míadzro nya siwo wotsɔ ɖe Yehowa Ðasefowo ŋu le ʋɔnu be asitsadɔe míafe gbefãɖeɖedɔa nye la dometɔ eve me kpɔ.
18, 19. Nu kae dziɖuɖumegãwo wɔ le Denmark be yewoatsɔ axe mɔ ɖe gbefãɖeɖedɔa nu?
18 Denmark. Le October 1, 1932 dzi la, dziɖuɖua de se be ame aɖeke mekpɔ mɔ adzra agbalẽ aɖeke ne mexɔ nudzadzra ŋuti mɔɖegbalẽ hafi o. Mía nɔviwo kpɔe be nya ma meku ɖe yewo ŋu o, eya ta womeyi ɖaxɔ mɔɖegbalẽ aɖeke o. Le ŋufɔke la, gbefãɖela atɔ̃ aɖewo yi ɖaɖe gbefã le Roskilde dua me, afi si didi tso fiadua, si nye Copenhagen, gbɔ abe kilometa 30 ene le ɣetoɖofe gome. Esi wokpã le gbeadzi la, wodi wo dometɔ ɖeka si ŋkɔe nye August Lehmann do kpoe. Kpovitɔwoe lée be ele nu dzram mɔɖegbalẽ maxɔmaxɔe.
19 Le December 19, 1932 dzi la, wohe August Lehmann yi ʋɔnu. Elɔ̃ ɖe edzi be yema Biblia srɔ̃gbalẽwo na amewo ya, gake menye asi tsam yele o. Ʋɔnudrɔ̃fea da asi ɖe efe numeɖeɖea dzi hegblɔ be: “Ame si ŋu wotsɔ nyaa ɖo la . . . ŋutɔ wɔa dɔ hekpɔa eɖokui dzi; mekpɔa viɖe aɖeke tso ga si wòxɔna ɖe agbalẽawo ta la me o, eye menye emae nye efe taɖodzinu hã o, ke boŋ ezãa eya ŋutɔ fe ga le dɔ sia wɔwɔ me.” Ʋɔnudrɔ̃fea tso afia dzɔdzɔe na Ðasefoawo hegblɔ be womate ŋu abu Lehmann fe gbefãɖeɖedɔa “be enye asitsadɔ o.” Gake Mawu fe amewo fe futɔwo ɖoe kplikpaa be yewoaxe mɔ ɖe gbefãɖeɖedɔa nu le dukɔa me kokoko. (Ps. 94:20) Eya ta lɔya si wotsɔ ɖe Ðasefoawo ŋu la tsɔ nyaa yi dukɔa fe Ʋɔnudrɔ̃fe Kɔkɔtɔ be woagbugbɔ adrɔ̃e. Nu kae nɔviawo wɔ?
20. Nyametsotso kae Denmark fe Ʋɔnudrɔ̃fe Kɔkɔtɔ wɔ, eye aleke mía nɔviwo wɔ nui?
20 Le kwasiɖa si do ŋgɔ na Ʋɔnudrɔ̃fe Kɔkɔtɔa fe nyadrɔ̃gbea me la, Ðasefoawo dzi wofe gbefãɖeɖedɔa ɖe edzi le Denmark dukɔ bliboa me. Le Braɖa, October 3, 1933 dzi la, Ʋɔnudrɔ̃fe Kɔkɔtɔa tso nyaa me. Elɔ̃ ɖe afia si ʋɔnudrɔ̃fe gbãtɔ tso la dzi hegblɔ be August Lehmann meda se aɖeke dzi o. Afiatsotso sia na ablɔɖe Ðasefoawo be woayi edzi aɖe gbefã eye ame aɖeke mekpɔ mɔ axe mɔ na wo o. Eya ta nɔviawo gade dzo gbefãɖeɖedɔa me ɖe edzi tsɔ da akpe na Yehowa ɖe aʋadziɖuɖu sia ta. Tso esime Ʋɔnudrɔ̃fea wɔ nyametsotso ma la, Denmark dziɖuɖua megatee kpɔ be yeaxe mɔ ɖe mía nɔvi siwo le afi ma fe gbefãɖeɖedɔa nu o.
21, 22. Nyametsotso kae Amerika fe Ʋɔnudrɔ̃fe Kɔkɔtɔ wɔ le nya si wotsɔ ɖe Nɔviŋutsu Murdock ŋu me?
21 United States. Le Kwasiɖagbe, February 25, 1940 dzi la, wolé mɔɖela aɖe si ŋkɔe nye Robert Murdock, Jr. kple Ðasefo adre bubuwo esi wonɔ gbefã ɖem le du si nye Jeannete, si te ɖe Pittsburgh ŋu, le Pennsylvania, la me. Wobu fɔ wo be wole agbalẽ dzram na amewo evɔ womexɔ mɔɖegbalẽ hafi o. Mía nɔviwo bia be Amerika fe Ʋɔnudrɔ̃fe Kɔkɔtɔ nagbugbɔ nyaa adrɔ̃ na yewo eye wolɔ̃ ɖe edzi.
22 Le May 3, 1943 dzi la, Ʋɔnudrɔ̃fe Kɔkɔtɔa tso afia be Ðasefowo fe nya dzɔ. Ʋɔnudrɔ̃fea gblɔ be mesɔ be woabia tso Ðasefowo si be woaxɔ mɔɖegbalẽ hafi awɔ wofe dɔa o, elabena esia anye “gome si le wo si le Dukɔa Ƒe Se nu la tete ɖe to.” Ʋɔnudrɔ̃fea te fli ɖe se si dziɖuɖumegãwo wɔ la me hegblɔ be “sea le mɔ xem ɖe subɔsubɔ kple agbalẽtata fe ablɔɖe nu.” Esi Ʋɔnudrɔ̃la William O. Douglas nɔ Ʋɔnudrɔ̃fea fe nyametsotsoa gblɔm la, egblɔ tso Yehowa Ðasefowo fe dɔa ŋu be: “Menye mawunyagbɔgblɔ koe wònye o, eye menye mawunyagbalẽwo mama hã koe wònye o. Wofe dɔa lɔ nu evea siaa ɖe eme.” Egblɔ kpee be: “Ele be dukplɔse si ɖe mɔ ɖe subɔsubɔwɔnawo kple mawunyagbɔgblɔ le sɔlemexɔwo me ŋu la ke naɖe mɔ ɖe subɔsubɔdɔ sia hã ŋu.”
23. Nu ka tae senya siwo me míeɖu dzi le le fe 1943 me la gakpɔtɔ le vevie na mí egbea?
23 Ʋɔnudrɔ̃fe Kɔkɔtɔa fe afiatsotso sia nye dziɖuɖu ɖedzesi aɖe si Mawu fe amewo kpɔ le senyawo me. Eɖo kpe edzi be nya nyui gbefãɖelawoe míenye vavã, ke menye asitsalawo o. Le fe 1943 fe ŋkeke vevi sia dzi la, menye nya si wotsɔ ɖe Nɔviŋutsu Murdock ŋu me koe Yehowa Ðasefowo ɖu dzi le o, ke boŋ woɖu dzi le nya 13 siwo Ʋɔnudrɔ̃fe Kɔkɔtɔa drɔ̃ na wo gbe ma gbe la dometɔ 12 me. Afiatsotso siawo va zu nu si koŋ dzi míenɔa te ɖo ɖua dzi le senya bubu siwo míafe futɔwo gatsɔna ɖe mía ŋu le egbeŋkekeawo me be yewoatsɔ ate gome si le mía si be míaɖe gbefã Fiaɖufegbedeasia le dutofo kple tso afe me yi afe me ɖe to la me.
“Ele Be Míaɖo To Mawu Abe Dziɖula Ene Wu Amewo”
24. Nu kawoe míewɔna ne dziɖuɖu aɖe ɖo asi míafe dɔa dzi?
24 Abe Yehowa subɔlawo ene la, ne dziɖuɖuwo na ablɔɖe mí le se nu be míaɖe gbefã Fiaɖufegbedeasia la, míekpɔa ŋudzedze ɖe eŋu ŋutɔ. Gake ne dziɖuɖu aɖe ɖo asi míafe gbefãɖeɖedɔa dzi hã la, ɖeko míetrɔa asi le míafe gbefãɖemɔnuwo ŋu hetoa mɔ sia mɔ dzi yia dɔa dzi. Abe ale si apostoloawo wɔe ene la, “ele be míaɖo to Mawu abe dziɖula ene wu amewo.” (Dɔw. 5:29; Mat. 28:19, 20) Le ɣeyiɣi ma ke me la, míetsɔa nyaa yia ʋɔnu be woadrɔ̃ na mí ale be míawɔ gbefãɖeɖedɔa le ablɔɖe me. Mina míadzro esia fe kpɔɖeŋu eve me kpɔ.
25, 26. Aleke wòdzɔe be Ðasefowo fe nya va do ɖe Nicaragua fe Ʋɔnudrɔ̃fe Kɔkɔtɔ, eye aleke nuwo va yii?
25 Nicaragua. Le November 19, 1952 dzi la, Donovan Munsterman, si nye dutanyanyuigblɔla kple alɔdzedzikpɔla le Nicaragua la yi ɖe dɔwɔfe si kpɔa amedzrowo kple mɔzɔzɔ nyawo gbɔ le Managua, si nye fiadua, me. Wobia tso esi be wòayi aɖakpɔ dɔwɔfea fe tatɔ Arnoldo García. Esi wòyi la, dɔwɔfea fe tatɔa na wònya be woɖo asi Yehowa Ðasefowo dzi le Nicaragua “be womegakpɔ mɔ aɖe gbefã wofe dzixɔsewo alo akpɔ gome le wofe subɔsubɔwɔna aɖeke me o.” Esi Donovan biae be nu ka tae hã la, Afetɔ Garcia gblɔ nɛ be Ðasefowo mexɔ mɔɖeɖe le dziɖuɖua fe dudɔnunɔla si kpɔa subɔsubɔnyawo gbɔ la gbɔ hafi le wofe subɔsubɔdɔa wɔm o, eye be wotso wo nu be wonye kɔmiunisttɔwo. Ame kawoe tso wo nu? Roma Katolikohaa fe osɔfowoe.
26 Enumake Nɔviŋutsu Munsterman tsɔ nyaa yi na dudɔnunɔla si kpɔa subɔsubɔnyawo gbɔ la kple dukplɔlaa, si ŋkɔe nye Anastasio Somoza García kple susu be woaɖe mɔxenua ɖa, gake mekpɔ ta nɛ o. Eya ta nɔviawo trɔ asi le mɔ siwo dzi wotona kpɔa gome le subɔsubɔwɔnawo me ŋu. Wotu Fiaɖufe Akpatawo hekpena le fufofo suewo me eye wodzudzɔ ɖaseɖiɖi le ablɔwo dzi, gake woyi edzi nɔ gbefã ɖem Fiaɖufegbedeasia. Le ɣeyiɣi ma ke me la, wotsɔ nyaa yi Nicaragua fe Ʋɔnudrɔ̃fe Kɔkɔtɔ kple susu be wòana woaɖe mɔxeɖenua ɖa. Nyadzɔdzɔgbalẽ geɖewo ɖe gbefã mɔxeɖenua kple ale si nɔviawo tsɔ nyaa yi ʋɔnui eye Ʋɔnudrɔ̃fea lɔ̃ be yeadrɔ̃e. Aleke nuwo va yii? Le June 19, 1953 dzi la, Ʋɔnudrɔ̃fea fe ʋɔnudrɔ̃lawo katã tsɔ nu sɔsɔe tso afia dzɔdzɔe na Ðasefoawo. Ʋɔnudrɔ̃fea gblɔ be mɔxexe ɖe míafe dɔa nu nye dukplɔse si na nufofo faa, dzitsinya, kple subɔsubɔdzixɔsewo fe ablɔɖe dukɔmeviwo la dzi dada. Ebia tso Nicaragua dziɖuɖua si hã be wòaɖe mɔ na Ðasefoawo woawɔ wofe subɔsubɔdɔa le ablɔɖe me abe tsã ene.
27. Nu ka tae Ʋɔnudrɔ̃fea fe nyametsotsoa wɔ nuku na Nicaraguatɔwo, eye nu kawo gbɔe mía nɔviwo kpɔe be yewofe aʋadziɖuɖua tso?
27 Ewɔ nuku na Nicaraguatɔwo ŋutɔ be Ʋɔnudrɔ̃fe Kɔkɔtɔa ʋli Ðasefoawo ta. Va se ɖe ɣemaɣi la, subɔsubɔhakplɔlawo fe ŋusẽkpɔɖeamedzi nu sẽ ale gbegbe be Ʋɔnudrɔ̃fea medina be yeawɔ nyametsotso atsi tre ɖe wo ŋu o. Azɔ hã, dziɖuɖumegãwo kpɔ ŋusẽ le dukɔa me ale gbegbe be ne wowɔ nyametsotso aɖe la, Ʋɔnudrɔ̃fea mete ŋu tea fli ɖe eme o. Eya ta mía nɔviawo ka ɖe edzi be yewofe Fia la fe kpekpeɖeŋu kple ale si yewomedzudzɔ gbefãɖeɖedɔa o tae yewoɖu dzi le nya sia me ɖo.—Dɔw. 1:8.
28, 29. Aleke nɔnɔmeawo va trɔ kpata le Zaire le fe 1980-awo fe domedome lɔfo?
28 Zaire. Le fe 1980-awo fe domedome lɔfo la, Ðasefo 35,000 lɔfoe nɔ Zaire, si nye Congo-Kinshasa fifia. Le dzidziɖedzi nyui si kpɔm wole le Fiaɖufea fe dɔwo me ta la, wodze alɔdzedɔwɔfe yeye tutu gɔme. Le December 1985 me la, wowɔ dukɔwo dome takpekpe le fiadua, si nye Kinshasa, fe bɔlfofe gãtɔ eye ame 32,000 sɔŋ tso xexea fe akpa vovovowo va yɔ bɔlfofea taŋ. Gake etefe medidi o, nɔnɔmeawo te tɔtrɔ na Yehowa subɔlawo. Aleke wòdzɔe?
29 Nɔviŋutsu Marcel Filteau, si hã to yometiti si va nɔviwo dzi le Duplessis fe dziɖuɖua te le Quebec (Canada) me la, nɔ subɔsubɔm le Zaire abe dutanyanyuigblɔla ene ɣemaɣi. Eɖe nu si dzɔ la me ale: “Le March 12, 1986 dzi la, wona lɛta nɔvi siwo le ŋgɔ xɔm la be Yehowa Ðasefowo fe habɔbɔa mele se nu le Zaire o, eya ta woɖo asi wo dzi.” Dukɔa fe dukplɔla Mobutu Sese Seko ye de asi lɛtaa te.
30. Nyametsotso vevi kae dze ŋgɔ Alɔdzekɔmitia, eye nya ta kae wova fo?
30 Le ŋkeke si kplɔe ɖo dzi la, woɖe gbefã le dukɔa fe radio dzi be: “Míegale Yehowa Ðasefowo fe ŋkɔ se ge le [Zaire] akpɔ gbeɖe o.” Yometiti dze egɔme enumake. Wogbã Fiaɖufe Akpatawo, eye woda dzo mía nɔviwo, lé wo, fo wo, de wo gaxɔ me. Wolé ɖeviwo gɔ̃ hã de gaxɔ me. Le October 12, 1988 dzi la, dziɖuɖua ɖo asi habɔbɔa fe nunɔamesiwo dzi, eye asrafowo va xɔ alɔdzedɔwɔfea hele eŋu dzɔm. Nɔvi siwo nɔ ŋgɔ xɔm la ŋlɔ lɛta bia be yewoakpɔ Dukplɔla Mobutu ahaɖe nu me nɛ, gake womede nu eme na wo o. Eya ta nyametsotso vevi aɖe dze ŋgɔ Alɔdzekɔmitia: ‘Ðe woatsɔ nyaa ayi Ʋɔnudrɔ̃fea, alo ɖe woalala?’ Timothy Holmes, si nye dutanyanyuigblɔla kple Alɔdzekɔmitia fe ɖoɖowo gbɔ kpɔla ɣemaɣi la gblɔ be: “Míetrɔ ɖe Yehowa ŋu hebia nunya kple mɔfiame.” Le gbedodoɖa kple numedzodzro geɖe megbe la, kɔmitia va kpɔe be masɔ be yewoatsɔ nyaa ayi ʋɔnu ɣemaɣi o. Ke boŋ wotrɔ susu ɖe ale si woawɔ akpɔ nɔviawo fe nuhiahiãwo gbɔ kple mɔ siwo dzi woato ayi gbefãɖeɖedɔa dzii ŋu.
“Le yometiti fe ɣeyiɣi mawo me la, míekpɔ ale si Yehowa de asi nyawo mee”
31, 32. Nyametsotso ɖedzesi kae Zaire fe Ʋɔnudrɔ̃fe Kɔkɔtɔ wɔ, eye aleke esia wɔ dɔ ɖe mía nɔviwo dzi?
31 Ƒe geɖewo va yi. Ðasefoawo yometiti dzi ɖe kpɔtɔ vie, eye amewo va le ɖe tsɔm le amegbetɔwo fe gomenɔamesi nyawo me le dukɔa me. Alɔdzekɔmitia kpɔe be ɣeyiɣia de azɔ be yewoatsɔ nyaa ayi Zaire fe Ʋɔnudrɔ̃fe Kɔkɔtɔ. Nukutɔe la, Ʋɔnudrɔ̃fea lɔ̃ be yeadrɔ̃ nyaa. Eva dzɔ be, le January 8, 1993 dzi, si nye fe adre tso esime woɖo asi mía dzi la, Ʋɔnudrɔ̃fea tso afia be afɔ si dziɖuɖua ɖe ɖe Ðasefowo ŋu la mele se nu o, eye woɖe mɔxeɖenua ɖa. Wò ya bu nu si esia fia ŋu kpɔ! Ʋɔnudrɔ̃lawo tsɔ wofe agbe de afɔku me hete fli ɖe nyametsotso si dukɔa fe dukplɔla wɔ la me. Nɔviŋutsu Holmes gblɔ be: “Le yometiti fe ɣeyiɣi mawo me la, míekpɔ ale si Yehowa de asi nyawo mee.” (Dan. 2:21) Aʋadziɖuɖu sia do ŋusẽ nɔviawo fe xɔse. Wokpɔe be Fia Yesu fia mɔ efe amewo wonya ɣeyiɣi si me woaɖe afɔ aɖe kple ale si woaɖee.
32 Esi woɖe mɔxeɖenua ɖa la, mɔɖeɖe li azɔ be alɔdzedɔwɔfea nakplɔ dutanyanyuigblɔlawo va dukɔa me, atu alɔdzedɔwɔfe yeye, ahaxɔ Biblia srɔ̃gbalẽwo tso duta. * Dzidzɔ ka gbegbee nye esi wònyena na Mawu subɔlawo le xexea me godoo ne wokpɔ ale si Yehowa le efe amewo ta kpɔm le gbɔgbɔ me la tefe!—Yes. 52:10.
“Yehowa Ye Nye Nye Kpeɖeŋutɔ”
33. Nu kawoe míesrɔ̃ tso ʋɔnudrɔ̃nya ʋɛ siwo me míedzro la me?
33 Ʋɔnudrɔ̃nya ʋɛ siwo me míedzro la ɖo kpe edzi be Yesu le wɔwɔm ɖe ŋugbe si wòdo la dzi be: “Mana [nya] kple nunya mi, eye ame siwo katã tsi tsitre ɖe mia ŋu la mate ŋu anɔ te ɖe enu alo agblɔ nya bubu aɖeke atsi tsitre ɖe eŋu o.” (Mixlẽ Luka 21:12-15.) Edze fãa be ɣeaɖewoɣi la, Yehowa zãa egbegbe Gamalielwo tsɔ kpɔa efe amewo ta alo ʋãa ʋɔnudrɔ̃lawo kple lɔyawo wotsɔa dzinɔamefo ʋlia dzɔdzɔenyenye ta. Ɛ̃, Yehowa na míafe futɔwo fe lãnuwo nu tsi kpo. (Mixlẽ Yesaya 54:17.) Tsitretsiɖeŋulawo mate ŋu atɔ te Mawu fe dɔa o.
34. Nu ka tae senya siwo me míeɖu dzi le la ɖe dzesi? Eye nu ka dzie esia ɖo kpee? (Kpɔ aɖaka si nye “ Ʋɔnudrɔ̃fewo Ƒe Afiatsotso Vevi Siwo Do Fiaɖufegbefãɖeɖedɔa Ðe Ŋgɔ” hã.)
34 Nu ka tae senya siwo me míeɖu dzi le la wɔ nuku ŋutɔ? Bu eŋu kpɔ: Yehowa Ðasefowo menye subɔsubɔha xɔŋkɔ aɖeke alo esi ŋu amewo dea bubui o. Míedaa akɔ o, míedaa megbe na dunyahehawo o, eye míedzea agbagba be míakpɔ ŋusẽ ɖe dunyahelawo fe nyametsotsowo dzi o. Azɔ hã, wote ŋu bua mía dometɔ siwo fe nyawo yia ʋɔnudrɔ̃fewo la zi geɖe be míenye “ame manyagbalẽwo kple ame tsɛwo.” (Dɔw. 4:13) Eya ta ne míagblɔe la, naneke meɖe dzesi le mía ŋu si aʋã ʋɔnudrɔ̃lawo be woatso afia dzɔdzɔe na mí ahabu fɔ subɔsubɔhakplɔla kple dunyahela xɔŋkɔ siwo tsia tsitre ɖe mía ŋu o. Ke hã, ʋɔnudrɔ̃fewo tsoa afia dzɔdzɔe na mí enuenu! Senya siwo me míeɖu dzi le la ɖo kpe edzi be “Mawu ŋkumee” míele zɔzɔm le ‘le ɖekawɔwɔ me kple Kristo’ vavã. (2 Kor. 2:17) Eya ta míegblɔna abe apostolo Paulo ene be: “Yehowa ye nye nye kpeɖeŋutɔ; nyemavɔ̃ o.”—Heb. 13:6.
^ mm. 9 Cantwell fomea kple Connecticut dziɖuɖumegãwo dome nya siae nye nya 43 siwo me Nɔviŋutsu Hayden Covington ʋli Ðasefowo ta le le Amerika Ʋɔnudrɔ̃fe Kɔkɔtɔa la dometɔ gbãtɔ. Eku le fe 1978 me. Srɔ̃a Dorothy subɔ nutefewɔwɔtɔe va se ɖe esime wòku le fe 2015 me, esime wòxɔ fe 92.
^ mm. 12 Se aɖe si wode le fe 1606 me dzie wonɔ te ɖo tsɔ nya ɖe nɔviawo ŋu. Sea gblɔ be ʋɔnudrɔ̃lawo ate ŋu abu fɔ ame ne wokpɔe be amea fe nyawo tsi tsitre ɖe dziɖuɖua ŋu—ne nya si amea gblɔ la nye nyatefe gɔ̃ hã.
^ mm. 14 Le fe 1950 me la, ɣeyiɣiawo katã fe subɔla 164 sɔŋ ye nɔ Quebec. Wo dometɔ 63 nye dutanyanyuigblɔla siwo lɔ̃ faa be yewoava subɔ le afi ma le Gilead Sukua dede megbe, togbɔ be wonya be yewoato yometiti sesẽwo me hã.
^ mm. 15 Nɔviŋutsu W. Glen How nye Ðasefowo fe lɔya si tsɔ dzinɔamefo kple aɖaŋudzedze ʋli Yehowa Ðasefowo ta le ʋɔnu le Canada kple dukɔ bubuwo me tso fe 1943 me va se ɖe fe 2003 me.
^ mm. 16 Nya sia ŋuti numeɖeɖe geɖewo dze le May 8, 2000 fe Nyɔ! fe nyati si nye “Aʋa La Menye Mia Tɔ O, Ke Mawu Tɔe” me, axa 18-24. (Yevugbe me tɔ nye April 22, 2000.)
^ mm. 32 Asrafowo va dzo le alɔdzedɔwɔfea mlɔeba; gake nɔviawo tu alɔdzedɔwɔfe yeyea ɖe tefe bubu.


text:
ŊUTINYA 21
Yosef Nɔviŋutsuwo Lé Fui
KPƆ alesi gbegbe ŋutsuvi ma lé blanui, eye mɔkpɔkpɔ bu ɖee la ɖa. Yosef ye nye sia. Fifi laa nɔviaŋutsuwo dzrae na ŋutsu siawo, siwo yina ɖe Egipte la. Woawɔ Yosef kluvii le afima. Nukatae fofoviawo wɔ nu vlo sia? Elabena woʋã ŋu Yosef.
Wo fofo Yakob lɔ̃ Yosef vevie ŋutɔ. Edoa vivi ɖe eŋu ŋutɔ, eyata ena wotɔ awu ʋlaya nyui aɖe nɛ. Esi nɔviaŋutsu tsitsi 10 la kpɔ alesi gbegbe Yakob lɔ̃nɛ la, wode asi ŋuʋaʋã me helé fu Yosef. Gake susu bubu aɖe hã tae wolé fui ɖo.
Yosef ku drɔ̃e eve. Le Yosef fe drɔ̃e eveawo katã me la, nɔviawo bɔbɔ de ta agu nɛ. Esi Yosef lĩ drɔ̃e siawo na nɔviawo la, wofe fulélea nu sẽ ɖe edzi wu tsã.
Gbeɖeka esi Yosef nɔvi tsitsiawo nɔ wo fofo fe alẽwo kplɔm la, Yakob dɔ Yosef be wòayi aɖakpɔ alesi wolii. Esi Yosef nɔviwo kpɔe wògbɔna la, wo dometɔ aɖewo gblɔ be: ‘Mina míawui!’ Ke Ruben, wofe tsitsitɔ kekeake gblɔ be: ‘Ao, migawɔ nu ma o!’ Ðe etefe la, wolé Yosef hetsɔe fu gbe ɖe do fuflu aɖe, si me tsi mele o la me. Emegbe wobɔbɔ nɔ anyi be yewoade adaŋu tso alesi yewoawɔe la ŋu.
Gafofo sia mee ŋutsu aɖewo, siwo nye Ismaeltɔwo la va ɖo afima. Yuda gblɔ na fofoviawo bena: ‘Mina míatsɔe dzra na Ismaeltɔwo.’ Eye wowɔ nenema. Wotsɔ Yosef dzra hexɔ klosalo 20. Vlodoame kple ŋutasesẽ ka gbegbee nye esi!
Nya ka gblɔ ge nɔviaŋutsuawo ala na wo fofo? Wowu gbɔ̃ hetsɔ Yosef fe awu ʋlaya nyui la bliba ɖe ʋu la me. Wotsɔ awu ʋlaya la yi afemee hetsɔ na wo fofo Yakob gblɔ bena: ‘Míefɔ nusia. Lé ŋku ɖe eŋu kpɔ be menye Yosef fe awu ʋlayae o hã.’
Yakob kpɔe be awu lae. Edo ɣli bena: ‘Lã wɔadã aɖe anya wu Yosef.’ Nenema tututu dim Yosef nɔviŋutsuawo le be yewo fofoa nasusu. Yakob lé blanui vevie ŋutɔ. Efa avi ŋkeke geɖe. Gake Yosef meku hafi o. Na míakpɔ nusi dzɔ ɖe eyama dzi le afisi wokplɔe yii la ɖa.


text:
NUSƆSRƆ̃ 17
Kpekpeɖeŋu Kae Dzikpɔla Mɔzɔlawo Nana Mí?
Kristotɔwo Ƒe Hela Ŋɔŋlɔawo fo nu tso apostolo Paulo kple Barnaba ŋu zi geɖe. Ame siawo nye dzikpɔla mɔzɔla siwo yina ɖasrãa hame siwo nɔ anyi le fe alafa gbãtɔ me la kpɔna. Nu ka tae? Elabena wotsɔ ɖe le eme na wofe haxɔsetɔwo vevie. Paulo gblɔ be yedi be ‘yeatrɔ ayi aɖasrã nɔviawo kpɔ’ be yeanya ale si wole. Elɔ̃ faa be yeazɔ mɔ kilometa alafa geɖe be yeayi aɖado ŋusẽ nɔviawo. (Dɔwɔwɔwo 15:36) Didi ma kee le míafe dzikpɔla mɔzɔlawo hã me egbea.
Wova dea dzi fo na mí. Nutome sue dzikpɔla ɖe sia ɖe srãa hame siwo ade 20 kpɔna zi eve le fe ɖeka me eye wònɔa wo gbɔ kwasiɖa ɖeka. Nutefekpɔkpɔ siwo su nɔviŋutsu siawo kple wo dometɔ siwo ɖe srɔ̃ fe srɔ̃wo si la ɖea vi na mí geɖe. Wodzea agbagba be yewoadze si ɖeviwo kple tsitsiawo siaa eye wodina vevie be yewoazɔ kpli mí le gbeadzisubɔsubɔdɔa me ahade dzi fo na míafe Biblia nusrɔ̃viwo. Dzikpɔla siawo kple hamemetsitsiwo wɔa alẽkpɔkplɔ fe sasrãkpɔwo, wodoa ŋusẽ mí, eye wofoa nufo tuameɖowo le kpekpewo kple takpekpewo me.—Dɔwɔwɔwo 15:35.
Wotsɔa ɖe le eme na mí katã. Nutome sue dzikpɔlawo tsɔa ɖe le ale si hameawo le vevie dom nu le mawusɔbɔsubɔ me la me. Wokpena kple hamemetsitsiwo kpakple subɔsubɔdɔwɔlawo, wodzroa ŋgɔyiyi siwo hamea wɔ la me kpli wo, eye wonaa mɔfiame siwo sɔ la wo le wofe agbanɔamedziawo tsɔtsɔ me. Wokpena ɖe mɔɖelawo ŋu be woakpɔ dzidzedze le wofe subɔsubɔdɔa wɔwɔ me, eye wòdzɔa dzi na wo hã be yewoanya ame yeye siwo le ha dem kpli mí ahase nu tso ŋgɔyiyi siwo wɔm wole ŋu. Nɔviŋutsu siawo dometɔ ɖe sia ɖe tsɔa eɖokui nana faa be yeanye míafe ‘hadɔwɔla le míafe nyonyo ta.’ (2 Korintotɔwo 8:23) Ele be míasrɔ̃ wofe xɔse kple ale si wodoa vevie mawusubɔsubɔe.—Hebritɔwo 13:7.
Susu kawo tae nutome sue dzikpɔlawo srãa hamewo kpɔna?
Nu kawoe nàwɔ be wofe sasrãkpɔa naɖe vi na wò?


text: 10 Emegbe la, Amonitɔwo+ fe fia ku, eye via Hanun zu fia ɖe etefe.+2 Eye David gblɔ be: “Mave Hanun, Nahas vi, nu abe ale si fofoa ve nunye ene.” Eya ta David dɔ efe dɔlawo be woayi aɖafa akɔ nɛ le fofoa fe ku ta. Gake esi David fe dɔlawo va Amonitɔwo fe anyigba dzi la,3 Amonitɔwo fe amegãwo gblɔ na wofe afetɔ Hanun be: “Èsusu be bubudede fofowò ŋu tae David dɔ akɔfalawo ɖe gbɔwò ɖoa? Ðe menye be woatsa le dua me ahatsa ŋku le eme, eye woamui afu anyi tae David dɔ efe dɔlawo ɖe gbɔwò oa?”4 Ale Hanun lé David fe dɔlawo helũ ge na wo afãafã,+ eye wòlã wofe awuwo ɖe domedome ɖe agɔnu keŋ, eye wòdo mɔ wo.5 Esi wova gblɔe na David la, edɔ amewo ɖa enumake be woayi aɖakpe wo, elabena woɖi gbɔ ŋutsuawo ŋutɔ; eye fia la gblɔ na wo be: “Minɔ Yeriko+ va se ɖe esime miafe ge nato hafi miagbɔ.”6 Ke Amonitɔwo va kpɔe be yewole ʋeʋẽm ɖe David,* eya ta Amonitɔwo dɔ ame woyi ɖada Siriatɔ siwo le Bet-Rehob+ kple Siriatɔ siwo le Zoba,+ wole aʋawɔla afɔzɔla akpe blaeve, eye woda ame akpe ɖeka tso Maaka-fia+ gbɔ kple ame akpe wuieve tso Istob.*+7 Esi David see la, edɔ Yoab kple aʋakɔ blibo la katã kpakple efe ŋutsu kalẽtɔ sesẽtɔwo ɖa.+8 Amonitɔwo ho le aʋalɔgowo me ɖadze aʋa ɖe dua fe agbo nu; eye Siriatɔ siwo tso Zoba kple Rehob hã dze aʋa wotɔwotɔe le gbea dzi, hekpe ɖe Istobtɔwo* kple Maakatɔwo ŋu.9 Esi Yoab kpɔ be wodze aʋa ɖe ye ŋu le ŋgɔ kple megbe la, etia Israel fe aʋawɔla bibi aɖewo, eye wòna woho le aʋalɔgowo me yi ɖakpe kple Siriatɔwo.+10 Ke etsɔ aʋakɔ la fe kpɔtɔea de asi na nɔvia Abisai+ be woaho le aʋalɔgowo me aɖakpe kple Amonitɔwo.+11 Eye wògblɔ be: “Ne Siriatɔwo sesẽ wum la, ekema nàva xɔ nam; ke ne Amonitɔwo sesẽ wu wò la, ekema mava xɔ na wò.12 Na míasẽ ŋu awɔ kalẽ+ ɖe míafe dukɔ la kple mía Mawu fe duwo ta, eye Yehowa awɔ nu si nyo eŋu.”+13 Yoab kple efe aʋakɔ la ho yi ɖakpe Siriatɔwo, eye wosi le Yoab nu.+14 Esi Amonitɔwo kpɔ be Siriatɔwo si la, woawo hã wosi le Abisai nu heva du la me. Le esia megbe la, Yoab trɔ le Amonitɔwo yome yi Yerusalem.15 Esi Siriatɔwo kpɔ be Israel-viwo ɖu yewo dzi la, wogafo wo ɖokuiwo nu fu.+16 Eye Hadadezer+ dɔ woyi ɖakplɔ Siriatɔ siwo le Tɔsisi*+ la fe nutoa me la vɛ; eye wova Helam, eye Hadadezer fe aʋafia Sobak le wo nu.17 Esi wova gblɔe na David la, enumake efo Israel-ʋakɔ la katã nu fu, eye wòtso Yordan-tɔsisi heva Helam. Eye Siriatɔwo ho le aʋalɔgowo me ɖakpe aʋa kple David.+18 Ke Siriatɔwo si le Israel nu; eye David wu tasiaɖamdola alafa adre kple sɔdola akpe blaene le Siriatɔwo dome, eye wòda nu wofe aʋafia Sobak fu anyi wòku ɖe afi ma.+19 Esi fia siwo katã nye Hadadezer teviwo kpɔ be Israel ɖu yewo dzi la, enumake wowɔ ŋutifafa kple Israel, eye wova zu wo teviwo;+ eye Siriatɔwo vɔ̃na be yewoagakpe ɖe Amonitɔwo ŋu.